KAPA : Članak : Sekstil - drugi deo\nSekstil - drugi deo\nObjavljen: 06. avgust, 2018. | Autor: Aleksandar Imširagić\nSam po sebi natus je kontradiktoran. On je biće potpuno suprotstavljeno samom sebi - zovimo ga slobodno 666 – to je ono što natus jeste, on je tri dela, tri sekstila koji, kada se spoje, čine jednu opoziciju koju on vrlo često ne prepoznaje kao deo sebe. Natus mora da prepozna sebe u stvarima koje živi, u stvarima koje prepoznaje. Tada on dolazi do toga da premosti opoziciju. Sekstili su nam upravo pokazatelj kako premošćujemo opoziciju. Jedina stvar, kao što vidimo, koja nas čini smrtnima je opozicija (opozicija je 180, ili 18, ili od 1 do 8, a nekada je znak Vage bio prirodni znak Škorpiona). Prirodno je da je suprotnost jednom životu i početku ono što bismo nazvali smrt, tako da je čovek zapravo definisan opozicijom od 1 do 8. Smrtnost tog čoveka postoji zato što je odvojen od celine i što misli da postoje zavere u životu, zato što misli da postoje drugi ljudi koji rade druge stvari a koji nisu on. Dokle god bude imao taj stav, uvek će biti smrtan. Ovaj krug koji zovemo začaranim, zatvorenim krugom - čini ga ranjivim, povredljivim i u svakom slučaju ne nekim ko uspeva da oživi ove tačke koje su nam potrebne da bismo spojili jedno biće u celinu. Sekstil je taj koji spaja biće u celinu, sekstil nam omogućava da povežemo 1 sa 3, 3 sa 5 i automatski 5 sa 7, sa suprotnim delom od nas. Zato je potrebno imati u sebi još te dve tačke. Pitamo se gde je tačka u kojoj naš razum prelazi u osećanja i gde je tačka u kojoj naša osećanja prelaze u telo. Te dve tačke je potrebno znati kao ova dva sekstila, i tada natus ima sposobnost da drži integraciju svog života prisutnu.\nAko bismo razmatrali sam krug sekstila, on je izražen u jednom heksagramu, jednom šestougaoniku u kome imamo izraženu sliku dva jednakostranična trougla koji predstavljaju šestougaonik, odnosno unutar sebe nose taj šestougaonik i opisuju formiranje svake od ovih sekstilnih tačaka. Ono što ćemo u tome videti jeste da svaka od ovih strana predstavlja jedan deo života – jedan je razum, drugi su osećanja, treći je telo, ali takođe, s druge strane, dobijamo ponovo razum, osećanja i telo. Vidimo da imamo dva bića unutar jednog celog sistema heksagrama.\nHeksagram u sebi nosi dva entiteta, baš kao što nosi dva trougla koji su jednaki, koji su međusobno usklađeni, međusobno harmonizovani, i to je ono što predstavlja dva trougla od po 120 stepeni koji opisuju spoj dve osobe, opisuju skladnost funkcionisanja razuma, osećanja i tela. Naime, sekstil je aspekt koji uvek povezuje znake koji su međusobno komplementarni, odnosno on prirodno povezuje znake istog pola – Ovna sa Blizancima, sa Lavom, sa Vagom, sa Strelcem i sa Vodolijom. Isto je i ako krećemo od ženskih znakova i onda su oni međusobno povezani. On ukazuje na harmoničnost, ukazuje na inteligentno spajanje dva različita dela kruga. Možemo reći da sekstil možda jeste tek polutrigon i da ako imamo trigon spram nečega imamo potpuno izraženu sposobnost za integraciju. Trigon spaja tri života, trigon spaja vrlo veliku stvar jer spaja tri vatre, tri potpuno ista elementa dok sekstil spaja komplementarne elemente tj. spaja one koji su međusobno srodni kao što su vatra i vazduh ili voda i zemlja. Sekstil jeste aspekt za komunikaciju i veoma je važan za integraciju ličnosti. Za integraciju duha bitan je trigon jer on integriše natusa u jednom širokom smislu, integriše ga u tri života ali na nivou jednog života i onoga što čini jedan život - sekstil nam je od izuzetnog značaja. To je merkurovski aspekt, to je aspekt čoveka, to je aspekt koji opisuje kako možemo spojiti razum, osećanja i telo.\nAko bismo ovde posmatrali figure koje se dobijaju, vidimo da uvek imamo izraženu specijalnu figuru koja nastaje kada dva sekstila budu spojena međusobno jednim trigonom, dakle jedan trigon i dva sekstila. Posmatrajući u samoj ovoj slici ovaj prvi trigon koji je spojen sa dva sekstila, što je konfiguracija koja se inače zove Lotos konfiguracija, ona ovde spaja ono što bismo nazvali modelom razuma i osećanja i postaje vrlo jaka stvar. Ukoliko natus spoji razum i osećanja, on automatski dobija telo, dobija skladno telo. Način na koji se spoje razum i osećanja daće rezultat u telu, upravo u telu. Od toga zavisi sve ostalo. Ako našem telu dajemo stvari koje su neintegrišuće, kao što su recimo cigarete, onda automatski imamo problem sa poljem razuma ili osećanja, na jednom od ta dva nivoa, zato što ono što je u 18 jednako je 12+6. Bilo koja stvar koju radimo sa telom mora da se odrazi na razum ili na osećanja, jedno od ta dva, i obrnuto – ono što se radi sa delom razuma i osećanja odražava se u telu, jer je to isto, nema razlike između toga i uvek će biti potpuno isto. Ako u sopstveno telo unosimo dim cigareta – onda će i okolnost biti takva kroz ljude koje srećemo, jer će i oni biti puni “Neptuna” i stvari će biti vrlo nejasne i u našim osećanjima će se konačno kao takve stvoriti. Telo je vrlo bitno, to je hram koji natus nosi jer ono što se odvija u telu odvija se u okolnostima oko nas – a sve to zatim doživljavamo određenim životnim iskustvom koje nam opet oblikuje razum i osećanja.\nLotos konstelacija jeste ona koja nam je jako bitna, jer Lotos konstelacija spaja, daje integraciju ova dva dela koja su nam bitna za sve ono što će nastati u životu.


STATISTIKA: NA PUTU PREMA DOLE: Svakoga dana u BiH ugasi se devet radnih mjesta, a 37 novih nezaposlenih stane u red | Žurnal | Jedina slobodna teritorija\nStatistika:NA PUTU PREMA DOLE: Svakoga dana u BiH ugasi se devet radnih mjesta, a 37 novih nezaposlenih stane u red\nU BiH se svakog dana ugasi devet radnih mjesta dok se na vratima zavoda za zapošljavanje pojavi novih 37 osoba, čija se imena dodaju već postojećem spisku na kome je više od pola miliona onih koji su u potrazi za poslom.\nPiše: Dražen Simić Objavljeno: 17. listopad 2013. 22:14\nSvakog dana na vratima zavoda za zapošljavanje u BiH pojavi se novih 37 osoba čija se imena dodaju već postojećem spisku na kome je više od pola miliona onih koji su u potrazi za poslom. Također, devet radnih mjesta svakodnevno se gasi.\nNa kraju jula ove godine u BiH je ukupno bilo registrovano 553.036 nezaposlenih, pokazuju najnoviji podaci Agencije za statistiku BiH. To znači da se za 12 mjeseci, od jula prošle godine, broj nezaposlenih povećao za novih 13.670 osoba ili svakog dana je novih 37 naših sugrađana zvanično postajalo nezaposleno.\nBroj nezaposlenih raste sve brže a to se najbolje vidi iz poređenja sa ranijim periodom, s obzirom da je od jula 2010. do jula 2011. godine, broj nezaposlenih porastao za 10.857 osoba odnosno da se broj nezaposlenih povećavao za 30 osoba dnevno.\nIako je tokom prva četiri mjeseca ove godine broj nezaposlenih bilježio simboličan pad, ovaj trend je brzo zaustavljen pa je od maja broj nezaposlenih ponovo počeo rasti. Ako je suditi po kretanjima iz prošle godine, ovo je jako loša vijest, jer kako se godina bliži kraju tako se i broj nezaposlenih povećava.\nSa fakulteta na biro za zapošljavanje\nNa spiskovima nezaposlenih sve je više i onih sa fakultetskom diplomom, magisterijem i doktoratom. Dok je na kraju jula prošle godine među nezaposlenim bilo 32.265 osoba sa visokim obrazovanjem, do kraja jula ove godine taj se broj povećao za 6.569, na 38.834 nezaposlenih visoko obrazovanih građana, kojima očigledno ni univerzitetska diploma nije dovoljna da bi našli posao.\nDodatan razlog za zabrinutost je da broj nezaposlenih sa univerzitetskom diplomom od početka ove godine raste sve brže, pa je od početka ove godine pa do kraja jula njihov broj povećan za 4.485 osoba.\nŽena sa diplomom ne treba nikome\nBiti žena sa fakultetskom diplomom u BiH izgleda je više mana nego prednost, jer je u ukupnom broju nezaposlenih učešće žena 51 posto, što znači da su u čekanju na posao manje-više izjednačene sa muškarcima, među nezaposlenim sa fakultetskom diplomom situacija se drastično mijenja, i to na štetu žena.\nČak 65 posto nezaposlenih koji imaju visoku stručnu spremu, odnosno najmanje završeni fakultet, su žene, dok muškarci čine 35 posto. To znači da je od troje nezaposlenih sa završenim fakultetom, dvije su žene, za šta je teško naći logično objašnjenje.\nŠanse da trenutno nezaposleni dođu do posla svakim danom su sve manje jer se uporedo smanjuje i broj raspoloživih radnih mjesta na kojima bi oni eventualno mogli zamijeniti one koji odlaze u penziju.\nNa kraju jula ove godine tako je u BiH bilo ukupno zaposleno 685.773 radnika, što je za 3.209 radnika manje nego u julu prethodne godine, što znači daje u prosjeku svakog dana u BiH nestajalo devet radnih mjesta.\nTime je BiH na višestrukom gubitku, jer ne samo da oni koji su do jučer radili na ovim poslovima ostaju bez izvora prihoda, već se i mladima koji su upravo završili školovanje dodatno smanjuju ionako minimalne šanse da dođu do posla.\nNaravno, na gubitku su i penzioneri, jer se smanjenjem broja zaposlenih smanjuje i priliv novca u kase penzionih fondova dok se istovremeno broj penzionera konstantno povećava, što povećanje ionako mizernih penzija čini praktično nemogućim.\nZatvoreni krug u kome se gase i postojeća radna mjesta dok se svakodnevno povećava broj nezaposlenih, posebno mladih i obrazovanih ne vodi ničemu dobrome, ali čini se da to baš i ne zabrinjava aktuelne vlasti.\nUostalom, puno je važnije hoće li Federacija BiH biti jedna izborna jedinica ili će imati dva izborna područja, nego nekakve tričarije poput zapošljavanja, otvaranja novih radnih mjesta ili visine penzija.


04/11/2021 - Страница 2 од 2 - Dnevnik Juga\nHome / 2021 / новембар / 04 (page 2)\nSve boje južnjačke lepotice: Kukavica-biser na administrativnoj granici\nSuzana Stojiljković 04/11/2021\tDRUŠTVO, Leskovac, Zanimljivosti 0\nČim od Leskovca krenete ka jugu, prema Vučju, pred vašim pogledom se prostre Kukavica, koja pripada vencu Rodopskih planina i u svom okrilju čuva brojne legende, neispričane priče, jedan od najlepših kanjona u Evropi i mnoštvo kulturno-istorijskih spomenika. Ono što je čini posebnom jeste bogatstvo biljnog i životinjskog sveta, a …\nRužić : Ukoliko dođe do produžetka raspusta, gradivo će se nadoknaditi ili kroz radne subote ili intenziviranjem rada u školama\nIna Dendić 04/11/2021\tDOGAĐAJI, DRUŠTVO, Leskovac, Niš, Vranje 0\nObrazovni sistem spreman za produženje jesenjeg raspusta, ocenivši da ta mera ima smisla ukoliko se bude paralelno primenjivala sa kovid propusnicama – poručio je danas ministar prosvete Branko Ružić. „Situacija u školama nije alarmantna, u ovom trenutku zaraženo je približno 5.000 đaka, što je manje od jedan odsto, kao i …\nPovodom zadušnica uređena leskovačka groblja\nIna Dendić 04/11/2021\tDOGAĐAJI, DRUŠTVO, Leskovac 0\nRadovi na uređnju staza na Špitaljskom groblju se privode kraju, a po rečima direktora JKP „Komunalac“ koji sprpvpde uređenje do kraja sutrašnjeg dana biće završeni. Nakon ovih radova kreće se sa uređenjem staza na Svetoilijskom groblju. „U prethodnih nekoliko dana izvršili smo popločavanje behaton pločama staza u kvadraturi od oko …


Ekološka niša — Vikipedija, slobodna enciklopedija\nEkološka niša predstavlja zbir svih ekoloških valenci jedne organske vrste, koje ona podnosi na mjestu koje naseljava. Ekološka niša se može definisati kao mjesto i uloga koju jedan organizam ima u ekosistemu, kao i položaj koji zauzima na dejstvo ekoloških faktora. U tom datom opsegu tolerancije svih ekoloških faktora moguć je život date vrste. Kada sagledamo ekološku nišu određene vrste, dobijamo sliku o vremenu, mjestu i načinu ostvarivanja životnih aktivnosti te vrste.\nKroz istoriju su se mijenjale definicije ekološke niše. Tako ju je u nauku uveo engleski ekolog Grinel 1917. godine, definišući je kao prostornu nišu, odnosno mjesto koje neka vrsta zauzima na datom staništu. 1927. godine, poznati engleski ekolog Elton proširio je pojam ekološke niše, definišući je kao funcionalnu ili trofičku nišu, tačnije, ulogu date vrste u trofičkim odnosima u biocenozi. Na kraju je Hatčinson 1957. godine uveo novi pojam i shvatanje ekološke niše kao višedimenzionalnog prostora, u kome su u vidu dimenzija prisutni svi abiotički i biotički faktori sredine koji utiču na vrstu i određuju njen opstanak. Od tog trenutka mi objašnjavamo ekološku nišu kao višedimenzionalnu ili fundamentalnu nišu, u kojoj njene dimenzije čine svi ekološki faktori. Nasuprot fundamentalne, Hatčinson razlikuje realizovanu ekološku nišu koja se u prirodi ostvaruje, i koja se odlikuje ograničenom širinom zbog svih otpora sredine.\nEkološka niša je ograničena dimenzijama. Te dimenzije predstavljaju svi ekološki faktori, kao što su klimatski ili orografski, ali i resursi koje svaka jedinka koristi u toku života (voda, vazduh, mineralne materije, hrana i sl.). Sve dimenzije ekološke niše date vrste su kompleksno definisane vrijednostima ekološke valence, ali i promjenama u brojnosti, rastu i razviću vrste. Postoje veze između ekološke niše i kompeticije. Eliminacija jednog od kompetitora dešava se kada realizovana ekološpka niša potpuno ispuni fundamentalnu nišu drugog kompetitora, posle čega on ne može opstati. To se naziva princip kompetitivnog isključenja. Međutim, diferencijacija ekoloških niša se javlja u suprotnom slučaju, odnosno kada se ekološke niše dvije kompetitorske vrste vremenom sve više razlikuju, da bi se na kraju toliko udaljile i omogućile opstanak obije vrste.\n^ Pocheville 2015, str. 547–586\nPocheville, Arnaud (2015). „The Ecological Niche: History and Recent Controversies”. Ur.: Heams, Thomas; Huneman, Philippe; Lecointre, Guillaume; et al. Handbook of Evolutionary Thinking in the Sciences. Dordrecht: Springer. str. 547—586. ISBN 978-94-017-9014-7.\nStevanović BM, Janković MM. 2001. Ekologija biljaka sa osnovama fiziološke ekologije biljaka. NNK International: Beograd.\nNedović B. 1999. Ekologija životne sredine. Poljoprivredni fakultet Banja Luka: Banja Luka.\nPreuzeto iz „https://sr.wikipedia.org/w/index.php?title=Еколошка_ниша&oldid=23410365”\nPoslednja izmena na dan 29. oktobar 2020. u 00:31 č.\nOva stranica je poslednji put uređena na datum 29. oktobar 2020. u 00:31 č.


Pauza zbog magle u iračkoj ofanzivi na grad Mosul\nBeta\t 2. novembra 2016. 08:35\nIračke snage zastale su i drže položaje duž istočnih predgradja Mosula, a smanjena vidljivost otežava operacije za isterivanje boraca Islamske države iz tog grada, rekao je danas general specijalnih iračkih snaga.\nGeneral Hajder Fadhil rekao je da se za danas ne planira dalje napredovanje zato što velika vlažnost i oblaci smanjuju vidljivost za avione i dronove koji pružaju podršku operaciji.\nZvuk oružja je uglavnom utihnuo iz kvarta Gogdžali u Mosulu gde se nalaze iračke snage, koji je unutar oboda grada ali odmah izvan urbanih četvrti. Ipak se čuju povremeni pucnji iz pušaka kao i neka artiljerijska paljba na položaje Islamske države.\nPauza je usledila pošto su iračke trupe juče ušle prvi put u grad u okviru ofanzive koja je počela 17. oktobra, i spremaju se za urbano ratovanje koje će, kako se očekuje, trajati nedeljama, ako ne i mesecima.\nGrad je Islamska država zauzela u blic ofanzivi u junu 2014. godine.\nKako navodi agencija Frans pres, nije moguće tačno proceniti koliko civila je blokirano u Mosulu koji je pod kontrolom Islamske države i većina procena govori da se radi o više od milion ljudi.\nOrganizacija Sejv d Čildren juče je saopoštila da se medju 1,5 miliona blokiranih civila u gradu nalazi i 600.000 dece i zatražila hitno otranje humanitarnih koridora da se oni izvuku na bezbedno.


Grčki turoperator Mouzenidis Travel\n20 godina liderstva: touroperator MOUZENIDIS TRAVEL osnovan 1995 godine zauzima poziciju № 1 na turističkom tržištu.\nNa teritoriji Grčke poslujemo u 14 kancelarija: Solun, Atina, Halkidiki, Pierija, Kastorija, Krit, Krf, Rodos, Tasos, Zakintos i Peloponez.U toku 20 godina poslovanja mreža naših poslovnica se značajno razvila. Naša kompanija posluje na teritoriji sledećih zemalja: Rusija, Belorusija, Ukraina, Kazahstan, Moldavija, Latvija, Rumunija, Bugarska, Poljska, Mađarska sa preko 80 poslovnica.\nDosadašnje uspešno poslovanje naših poslovnica u pomenutim zemljama nam omogućava razvoj outgoing i incoming turizma. Osim Grčke, u našoj ponudi možete pronaći i druge destinacije kao što su: Bugarska, Rumunija, Rusija a uspešno smo razvili i sektor incoming-a a radi prijema gostiju u Srbiju.\nOd 1998 do 2014. broj naših turista se uvećao za oko 60 puta. U bližoj budućnosti očekujemo da taj broj dosegne oko 1 mil. turista na godišnjem nivou.\nCilj naše kompanije je pružanje usluga visokog kvaliteta našim turistima kao i pristupačne cene, što nam omogućava interna poslovna politika. Servis koji pružamo našim turistima od početka putovanja do povratka nam omogućava da kontrolišemo kvalitet usluga u svim fazama putovanja kao i da ga održavamo na najvećem mogućem nivou. MOUZENIDIS TRAVEL vas poziva da uživate u vašem odmoru u Grčkoj- u jednoj od najlepših i najgostoljubivijih zemalja Sredozemlja. Vrste turističkih proizvoda:\nRezervacija hotela 2*-5*\nOrganizacija venčanja i krštenja\nAutobuska flota kompanije\nJe jedna od najboljih na teritoriji Grčke. Mouzenidis Travel poseduje svoj transport koji nam omogućava organizaciju grupnih i individualnih transfera kao o transfera VIP automobilima prve klase. Flotu čine preko 100 najsavremenijih autobusa A klase, Mercedes i Setra.\nSvi autobusi poseduju: klimu, TV, WiFi i satelitski sistem navigacije.Gorepomenuti sistem je dizajniran za određivanje lokacije, kretanja autobusa ( brzina, udaljenost itd )\n-Kompanija je članica IATA od 1998. godine.\n-U letnjoj sezoni 2014. je realizovano preko 100 direktnih letova nedeljno iz Isočne evrope u Grčku.\n-Letovi tokom cele godine sopstvenom aviokompanijom Ellinair, kao i sa VIM avia, Aegean, Air Moldova, Belavia, Nordstar, Nordwind, Smart Wings.\nPrednosti odmora sa Mouzenidis Travel-om\nEkskurzije sa profesionalnim vodičima\nNajveći izbor fiksnih zakupa u hotelima 2*-5*\nAutomatska potvrda rezervacija u našem online sistemu\nTransferi prvoklasnim autobusima i putničkim automobilima\nVisokokvalitetan servis u svim fazama putovanja\nPredstavnici u hotelima Serijski broj Grčke Organizacije Turizma: ΕΟΤ (Ειδικό Σήμα Λειτουργίας ΕΟΤ) ΜΗ.Τ.Ε. ΕΟΤ 09.33.Ε.60.00.00931.01.


U DANIMA ZIME: Ovo je SAVRŠENO piće koje će ojačati vaš IMUNITET!\nIzvor\tdnevno.rs\tdecembar 10, 2017\nDeci je dovoljno tri šolje od 2,5 dl mleka dnevno, dok bi odrasli trebalo da piju dve šolje obranog mleka, što predstavlja dozu koja u značajnoj meri obezbeđuje dnevnu potrebu organizma za proteinima i mineralom kalcijumom.\nDeci se posebno preporučuje da mleko i mlečni proizvodi budu obogaćeni vitaminima A i D.\n« Belo vino oštećuje zube KAD NAS ONA 'TAMO DOLE' ZAFRKAVA 5 stvari koje mogu promeniti miris vagine »


U svečanoj atmosferi, u utorak, 17. oktobra u Jugoslovenskoj kinoteci premijerno je prikazana pilot-epizoda serije "Senke nad Balkanom", urađene prema filmskoj priči Stevana Koprivice, a u realizaciji Radio-televizije Srbije i produkcijske kuće "Kobra". Partner na ovom izuzetnom dramskom projektu bila je i kompanija GOMEX, čiji su predstavnici, na poziv ekipe serija, takođe prisustvovali premijeri.\nGOMEX stigao i u Vinču\nNova karika u trgovačkom lancu GOMEX-a od petka, 13. oktobra je maloprodajni objekat "Vinča" u istoimenom naselju nadomak Beograda.\nNova karika u trgovačkom lancu GOMEX-a od petka, 29. septembra je maloprodajni objekat "Bač" u istoimenom mestu u Južnobačkom okrugu.\nNaša kompanija deo manifestacije u čast grožđa\nManifestacija u čast grožđa, vina i vinograda, koja se u Vršcu proslavlja duže od pola veka, "Dani berbe grožđa" održana je jubilarni 60. put od 14. do 17. septembra. Tokom četiri dana varoš podno Vršačkog brega posetilo je više od 150.000 posetilaca iz svih delova Vojvodine, a kompanija GOMEX sa zadovoljstvom se odazvala pozivu organizatora da i ove godine bude deo manifestacije i na taj način doprinese kvalitetu ovog veoma zanimljivog kulturno-zabavnog događaja.


LIDERSTVO U KONTEKSTU LICNOG USAVRSAVANjA I PROFESIONALNE KARIJERE :: DOM KULTURE „STUDENTSKI GRAD”\nLIDERSTVO U KONTEKSTU LIČNOG USAVRŠAVANJA I PROFESIONALNE KARIJERE\nSreda, 20. novembar, 19.00, Mala sala\nPredavač: Srđan Dinulović\nLeadership and Human factors SME (Subject Matter Expert), Performance and Career Coach\nTema ovog predvanja biće liderstvo i lično usavršavanje u kontekstu razvoja profesionalne karijere. Cilj predavanja je preuzimanje lične odgovornosti i aktivne uloge vezane za lični i profesionalni razvoj. Na osnovu profila publike i interakcije sa njom, dotaći ćemo se stereotipa vezanih za karijeru, kako u Srbiji tako i u inostranstvu. Stalni fokus biće na činjenici da je stvarno moguće ostvariti se i lično i profesionalno, bez obzira na okolnosti i polaznu tačku.\nPredavanje je podeljeno u pet celina. Uvodni deo. Globalna panorama u dvedeset minuta (u ovom delu biće reči o trendovima i podacima vezanim za sadašnje i projekcije budućnosti na globalnom tržištu rada). Lična perspektiva (ovaj segment posvećen je studentima i njihovoj percepciji i perspektivi vezanoj za profesionalni razvoj i karijeru). Šta sad? (Segment vezan za alate i aktivan pristup razvoju karijere i pozicioniranju na tržištu rada). Q&A (pitanja i odgovori).\nSrđan Dinulović, više od 15 godina radi sa ljudima na njihovom ličnom i profesionalnom usavršavanju. Najveći deo profesionalne karijere proveo je kao član Emirates Airline Leadership Training Unit-a, gde vodi tim zadužen za kontrolu kvaliteta lideršip programa letačkog osoblja. Završio je diplomske studije Razvoja radne snage i treninga a zatim i master studuje Razvoja ljudskih resursa i performans menadžmenta na Universitz of Leicester, UK. Svoj lični i profesionalni razvoj nastavio je na Harvard Manager Mentor, USA.


Kineski Byton SIV na CES sajmu - Smedia\nKineski Byton SIV na CES sajmu\n03.01.2018 | 01:10\nKineska kompanija Byton (ranije Future Mobility Company) za ovaj mesec i CES sajam potrošačke elektronike u Las Vegasu najavljuje prezentaciju svog prvog električnog vozila, opisanog kao SIV odnosno "Smart Intuitive Vehicle."\nByton planira da do 2022. godine tržištu ponudi tri modela, a prvi će biti najavljen pomenutim električnim vozilom za CES sajam.\nZa sada je poznato da se radi o srednje velikom crossoveru sa dva elektromotora (napred od 150 kW a pozadi sa 200 kW), baterijama od 71 kWh ili 95 kWh (autonomija se u zavisnosti od baterija kreće od 322 km do 500 km), sa touch pad-om integrisanim u volanu, velikim ekranom na prednjem panelu (dužine 125 cm i visine 20 cm), kao i sistemom autonomne vožnje.\nProdaja prvog serijskog modela treba da počne u četvrtom kvartalu 2019. godine, i to prvo u Kini, a od 2020. godine i u...


URA Pljevlja: Pada svaka maska DPS-a\n"TAJKUNI VAŽNIJI OD GRAĐANA PLJEVALJA"\n"Podgorički moćnici su uvijek znali da dobro proberu poslušnike u Pljevljima koji će bez pogovora ispunjavati sva njihova naredjenja iako su mnoga bila u suprotnosti sa životnim interesima vlastitih građana," kazali su iz GP URA\n131 pregleda\t0 komentar(a)\nUra Pljevlja, Foto: URA\n14.08.2017. 07:23h Ažurirano: 14.08.2017. 07:23h\nNakon godinu dana od omogućenja naplate ekološke takse, uz saglasnost Vlade Crne Gore, i zahtjeva lokalne uprave u Pljevljima od nadležnh ministarstava da se uvedu takse koju bi plaćali veliki industrijski zagađivači, jasno je da je Vladi važniji kapital braće, kumova, domaćih i stranih tajkuna u pljevljaskim preduzećima od zdravlja građana Pljevalja, kazali su iz Građanskog pokreta URA u tom gradu.\nJoš jednom se pokazalo, smatraju, da Vladu ne interesuje ravnomjeran regionalni razvoj sjevera države.\nOno što je posebno privuklo pažnju, ističu, je činjenica da je gradonačelnik Pljevalja otvoreno kritikovao odnos Vlade prema Pljevljima, što je prvi slučaj da se neki lokalni čelnik DPS-a "drznuo" da kritikuje svoje partijske drugove u Vladi, "bez obzira da li se radi o iskrenom potezu ili smišljenom koraku u posljednjoj godini mandata."\n"Ipak, ono što posebno začuđuje je ćutanje lokalnog DPS-a i njegovih koalicionih partnera kad je u pitanju radikalan istup visokog partijskog čelnika i prvog čovjeka Opštine Pljevlja. Svi junaci nikom ponikoše, pa čak kad su u pitanju i dobro plaćeni sadašnji DPS poslanici sa prostora Pljevalja, kao i njihove kolege iz prošlog saziva koji i dalje primaju visoke poslaničke naknade iako više nemaju poslanički mandat," rekli su iz GP URA.\nIpak, dodaju, ovakvo ćutanje ne čudi mnoge građane Pljevalja.\n"Podgorički moćnici su uvijek znali da dobro proberu poslušnike u Pljevljima koji će bez pogovora ispunjavati sva njihova naredjenja iako su mnoga bila u suprotnosti sa životnim interesima vlastitih građana. Nažalost izbor takvih poslušnika je uvijek bio širok. Zato ne čudi da nema saopštenja lokalnog DPS-a u vezi navedenog istupa gradonačelnika Pljevalja i njegove oštre kritike Vlade CG u vezi neusvajanja ekološke takse za Pljevlja," rekli su iz GP URA u Pljevljima.\nGrađanima Pljevalja je konačno jasno, ističu, da su partijama koje su na vlasti u Pljevljima važnije njihove lične privilegije i dobro plaćena radna mjesta nego opstanak vlastitih građana i zdrava životna sredina.\n"Sve maske su pale i sasvim je jasno da sa DPS-om na lokalnom i državnom nivou i njegovim koalicionim privjescima nema boljeg života za obične građane, posebno one sa sjevera Crne Gore," zaključili su iz GP URA iz Pljevalja.\nURA PljevljaDPS PljevljaOpština PljevljaPljevlja\notvoreno pismo poslanicima crnogorske skupštine\nHajduković: Projektu ekološke države nanijeta velika šteta\n"snagom institucija treba kažnjavati neodgovorne pojedince"\nU ponedjeljak promjenljivo oblačno, povremeno kiša\n"u najvećem dijelu rezultat turističke sezone koja je premašila očekivanja"\nMilatović: Ove godine se očekuje rast ekonomije od 10 odsto\n18:57 h\t70\nŠkola političkih studija Građanske alijanse\nFormirana Zelena poslanička grupa\n19.09. 07:45 h\t311\t42131\n19.09. 10:17 h\t1022\t41568\n19.09. 07:30 h\t83\t39732\n19.09. 15:35 h\t185\t39215\n19.09. 15:23 h\t203\t32955\n19.09. 09:22 h\t259\t3097\n19.09. 12:39 h\t126\t1031\n19.09. 07:45 h\t104\t311\n19.09. 11:17 h\t95\t123\n19.09. 10:17 h\t85\t1022


Ministarstvo prijeti otkazima: Ima ko da predaje ako bude bojkota profesora\nPODSJEĆAJU NA KAZNE\nMinistarstvo će dijeliti otkaze nastavnicima koji ne budu željeli da predaju crnogorski jezik, jer ima obučenih predavača sa biroa rada\nškola, Foto: Shutterstock.com\n30.08.2011. 15:10h Ažurirano: 30.08.2011. 15:10h\nIz Ministarstva prosvjete upozorili su da će zakonski sankcionisati nastavnike, roditelje i đake koji se eventualno odluče da bojkotuju nastavu zbog neslaganja sa statusom srpskog jezika u nastavno-obrazovnom sistemu.\nTo praktično znači da će Ministarstvo dijelitio otkaze nastavnicima koji ne budu željeli da predaju crnogorski jezik, isključivati đake zbog neopravdanih časova i podnositi prijave protiv roditelja koji ne budu slali osnovce u škole, jer je osnovno obrazovanje obavezno u skladu sa Ustavom.\nU saopštenju se navodi da će se Ministarstvo prosvjete “striktno pridržavati i primjenjivati zakone iz oblasti obrazovanja, kao i Zakon o radu”, ako dođe do najavljenog bojkota nastave.\nMinistarstvo će dijeliti otkaze nastavnicima koji ne budu željeli da predaju crnogorski jezik, isključivati đake zbog neopravdanih časova i podnositi prijave protiv roditelja koji ne budu slali osnovce u škole\n“Zakon o osnovnom obrazovanju i vaspitanju definiše da je osnovno obrazovanje obavezno za svu đecu uzrasta od šest do 15 godina, a roditelji su dužni da obezbijede da njihovo dijete ispuni osnovnoškolsku obavezu. Zakonom o gimnaziji i Zakonom o stručnom obrazovanju propisano je da redovnom učeniku prestaje status kada u toku nastavne godine ima 30 neopravdanih časova.\nTakođe će se primjenjivati i Zakon o radu i Opšti zakon o obrazovanju za zaposlene u prosvjetnom resoru ukoliko ne budu ispunjavali svoje radne obaveze”, stoji u saopštenju koje je potpisala portparolka Vesna Gajević.\nIma spremnih predavača sa biroa\nIz Ministarstva prosvjete su poručili da će lako naći zamjenu za sve profesore koji eventualno odbiju da predaju crnogorski jezik.\n“Tokom prošle neđelje završen je seminar za crnogorski jezik i književnost za sva nezaposlena lica sa Zavoda za zapošljavanje, tako da će nastava u svim vaspitno-obrazovnim ustanovam u Crnoj Gori biti omogućena ukoliko dođe do bojkota od strane prosvjetnih ranika, odnosno profesora jezika”, piše u saopštenju.\nNova školska godina počinje u četvrtak, a vlast i opozicija još nijesu postigli dogovor koji će se jezik izučavati u školama.\nNova školska godina počinje u četvrtak, a vlast i opozicija još nijesu postigli dogovor koji će se jezik izučavati u školama\nPredsjednik Nove srpske demokratije Andrija Mandić nedavno je upozorio da svoju djecu neće slati u školu ako ne bude postignut dogovor o statusu srpskog jezika, dok je prvi čovjek Socijalističke narodne partije ocijenio da će svaki roditelj koji tako postupi napraviti legitiman potez.\nPredlogom premijera Igora Lukšića, koji je opozicija odbila, predviđeno je da đaci u knjižice i svjedočanstva na kraju godine mogu upisati crnogorski, crnogorski/srpski, crnogorski/bosanski, crnogorski/hrvatski i maternji.\nIz Sindikata prosvjete u više navrata su posljednjih dana saopštili da su nezadovoljni što pred sam početak školske godine ne znaju koji će predmet nastavnici da predaju.\nškolska godinasrpski jezikcrnogorski jezikbojkot nastave


Narodna banka Srbije objavila je podatke o bilansu usluga u 2018, a IT industrija zabeležila je rekordni izvoz koji je po prvi put prešao jednu milijardu evra.\nNarodna banka Srbije objavila je podatke o platnom bilansu Republike Srbije u 2018. godini. Kao što se i predviđalo, IT usluge su prošle godine dostigle novi rekord sa izvozom od 1,135 milijardi evra, čime je ostvaren rast od 26% u odnosu na 2017. godinu kada je izvoz iznosio 899 miliona evra.\nNovi rekord je postavljen i kada je u pitanju trgovinski saldo (razlika izvoza i uvoza), koji je u 2018. dostigao 615 miliona evra (u odnosu na prošlogodišnjih 473 miliona) i koji je činio više od polovine ukupnog trgovinskog salda sektora usluga.\nZa razliku od prethodnih godina kada su turizam i transport imali veći izvoz od IT sektora (mada značajno lošiji trgovinski saldo), ove godine je izvoz IT usluga bio veći nego u bilo kojoj drugoj grani industrije uključujući i robe i usluge.\nUkupan trgovinski izvoz je bio veći u pet delatnosti: motornih vozila (dve milijarde evra), osnovnih metala (1,7 milijardi evra); prehrambenih proizvoda (1,6 milijardi evra); električne opreme (1,3 milijardi evra); gume i plastike (1,2 milijarde evra). Međutim, IT je imao bolji trgovinski saldo od svih navedenih delatnosti.\nsreda, 27. Februar, 2019.\nHvala. Zanimljiv članak. Još bolje bi bilo kada biste dodali šta sve ulazi u uvoz i izvoz IT-ja. Npr, da li je hardver uvoz, koliki procenat čini uvoz softvera, usluga, hardvera, šta spada u izvoz: programerske usluge, call centri tehničke podrške, s kojim udelom.


Za Julijanu Pandurević i Nikolu Lončara iz srpskog rasejanja na Vidovdan dodeljene povelje udruženja Koreni – RASEJANJE.info\n28.06.2021 29.06.2021 Katarina\tJulijana Pandurević, Nikola Lončar, povelje, Stojan Stevanović, Udruženje Koreni, Vidovdan\nPredstavnici udruženja Koreni koji su minulog vikenda proslavili i slavu svoga udruženja Vidovdan u Nišu dodelili su i deset Povelja udruženja uglednim ličnostima i preduzetnicima iz rasejanja, regiona i matice za patriotski rad i podršku ovoga udruženja.\nPovelje za izuzetan doprinos i zasluge u nastanku i razvoju udruženja Koreni dodeljene su Julijani Pandurović velika srpska aktivistkinja (pisac i novinar) iz Kanade, koja je između ostalog pokrenula i peticiju kod Los Anđeles Tajmsa zbog loše kritike filma Dara iz Jasenovca i iskrivljavanja istine, zatim Nikoli Lončaru predsedniku Tesline naučne fondacije iz Sjedinjenih američkih država. Povelja je dodeljena i dr Radetu Saviću, načelniku opštine Lopari iz Republike Srpske. Posthumno povelja je dodeljena porodici pokojnog dr Branislava Blažića, jednom od osnivača ovoga udruženja i dr Miodragu Laziću. Povelje je dodelio predsednik udruženja iz Švajcarske Stojan Stevanović.\nOvo udruženje je na Vidovdan dodelilo i jedanaest zahvalnica. Plaketu zahvalnice vladiki Vasiliju, episkopu sremskom i Igoru Miroviću, predsedniku Pokrajinske vlade Vojvodine u Vladičanskom dvoru u Sremskim Karlovcima prošle nedelje je uručio Zoran Kolundžija.\nU Nišu, na centralnoj proslavi koja je bila juče zahvalnice su dodeljene i Ivanu Jovanoviću, Branislavu Mihajloviću, Radmilu Nikoliću, Miletu Kociću (svima iz Niše sa okolino) kao i Milošu Stevanoviću iz Republike Srpske.\n„Hvala, Udruženje Koreni na ovoj velikoj časti. Hvala vam na vašoj podršci i neprocenjivom mentorstvu. Hvala vam što podržavate sve Srbe, u matici i dijaspori. Živela Srbija! ponosna sam što dolazim iz najjačih ljudi na svetu”, zapisala je Julijana na društvenim mrežama zahvalivši se na ovom priznanju.\n← Odlazak legendarne atletičarke Vere Nikolić – jedne od najboljih jugoslovenskih i srpskih atletičarki svih vremena\nGramata vladike Teodosija za članove humanitarne organizacije Svi za Kosmet →\nKo izgubi pasoš, novim merama Vlade Srbije laške dolazi do novog


Obilazak gradilišta treće velike fabrike u Obrenovcu\nPredsednik Gradske opštine Obrenovac Miroslav Čučković obišao je sinoć radove na izgradnji fabrike za preradu sojinog zrna\nPredsednik Gradske opštine Obrenovac Miroslav Čučković obišao je sinoć radove na izgradnji fabrike za preradu sojinog zrna. Fabrika će biti završena početkom naredne godine i zaposliće više od 100 ljudi.\nZamenik generalnog direktora „Bankom grupe” Mladen Pešut rekao je da će najnovija investicija „Bankom grupe”, takozvana heksanska ekstrakcija za preradu soje, uposliti više od 50 ljudi u prvoj fazi, koji će blagovremeno imati i dodatna usavršavanja iz te oblasti. Nova fabrika će, dodao je, omogućiti proizvodnju novih proizvoda koji su namenjeni za izvoz.\n- Pre tri meseca počeli smo radove i završili smo trećinu posla. Radimo do po velikim vrućinama, ne stajemo. Početkom sledeće godine otvorićemo fabriku. Na centralnom objektu privodimo radove kraju - kazao je Pešut.\n,,Bankom grupa" svoje proizvode plasira na tržišta 27 zemalja sveta.\nBožidar Mijaljković, izvršni direktor Javnog preduzeća za igradnju ,,Obrenovac" naglasio je da oni pružaju maksimalnu podršku svakoj investiciji u gradu, zajedno sa opštinom Obrenovac. On je rekao da ovakvi projekti dovode do zapošljavanja ljudi i da upravo zbog toga svaka investicija, bilo privatna ili državna, ima veliku pomoć tog preduzeća.\nPredsednik Gradske opštine Obrenovac Miroslav Čučković podsetio je da su radovi na izgradnji treće velike fabrike u Obrenovcu počeli pre tri meseca.\n- Još jedan gigant, još jedna nova fabrika i ovo je mesto gde će stotine mladih ljudi koji su završili poljoprivredno-hemijsku školu moći da radi. Stotine ljudi koji nisu tako mladi a imaju dobro iskustvo u ovoj branši, takođe će moći da nađu posao. Ponosan sam što je Obrenovac jedno od najvećih gradilišta u Srbiji i jedno od najvećih gradilišta u Beogradu. Sve mašine koje vidimo ovde radi Obrenovačka operativa. Ne postoji nijedna građevinska mašina, nijedan kamion, niti valjak, buldožer, koja je ugašena danas i stoji u nekom parku. Sve mašine su na autoputu, na ,,Meiti", na ,,Bankom"-u i na ostalim gradilištima u Obrenovcu, njih je skoro 50. Mi smo obećali i lično sam se trudio da se svi ljudi zaposle i da sve naše firme obrenovačke dobiju prostora da se dokažu i rade. Ovo gradilište je pravi primer, i ako je već sreda veče, sve je u punom kapacitetu i neće se zaustavljati. Isto tako se neće zaustavljati gradilište vezano za novi most, drugu fabriku ,,Mei Ta" kao i gradilišta na izgradnji kanalizacije u naselju Braće Jugovića i Šljivice - naglasio je Čučković.


Rusija i Nemačka ″zajedno iz krize″ | Politika | DW | 15.07.2009\nRusija i Nemačka "zajedno iz krize"\nU Minhenu su ovih dana upriličeni razgovori ruskih i nemačkih privrednika u sklopu tzv. „Peterburškog dijaloga“ u kojem učestvuju i kancelarka Angela Merkel i predsednik Rusije Dmitrij Medvedev.\nMerkelova i Medvedev\nPrvog dana 9. Peterburškog dijaloga svi učesnici su naglasili da je u vremenima krize međusobno poverenje od posebnog značaja Ruski vicepremijer Viktor Zubkov je forum uporedio sa plodnim drvetom koje je pustilo korenje i već počelo da rađa plodove. Njegov nemački kopredsedavajući Lotar de Mezijer složio se sa tom konstatacijom rekavši:. „Peterburški dijalog je dobar primer za to šta poverenje znači.“\nOve godine bi trebalo biti reči o jednom prilično teškom projektu. Reč je naime o zajedničkoj istorijskoj knjizi. Međutim, ruske vlasti su u projekat uključile i komisiju koja bi mogla istoričarima da zapuši usta. No, na forumu će biti reči i o jačanju nemačko-ruskog partnerstva:\n„Nemačko-rusko partnerstvo za modernizaciju je centralna tema dijaloga. Srž ovog partnerstva je zajedničko delanje u oblastima koje se tiču naše zajedničke budućnosti. Dakle, u pitanjima pravnog ustrojstva, naučnih ostvarenja, zdravstva i efikasnog odnosa prema energetskim resursima. Novi dijalog bi s toga predstavljao novo poglavlje zajedničkog delnja Nemaca i Rusa.“\nNema novca ni za susrete\nNemačko-ruski dijalog je ove godine bilo moguće organizovati jedino zahvaljujući bavarskoj finansijskoj pomoći. U suprotnom bi usred finansijske krize sva nastojanja bila uzaludna. Shodno tome je pronađen i odgovarajući moto: “Izlaz iz krize”.\nPremijer Horst Zehofer istakao je da Bavarska vidi jak interes u dobrim ekonomskim odnosima dve države. Naime, trećina svih nemačkih firmi u Rusiji je bavarskog porekla.\n„Upravo u kriznim vremenima nam je jasno koliko je važan zajednički rad za obe države. Smatram da u budućnosti moramo da razvijemo još dublju saradnju, koja bazira na dugogodišnjem poverenju i poštovanju.“\nNa današnjem sastanku će biti reči o kriznom menadžmentu\nVicepremijer Zubkov je istakao da nijedna država ne želi da prevaziđe krizu na račun druge, već nastoje da zajedničkim snagama pronađu rešenje.\nSusret kancelarke Angele Merkel i ruskog predsednika Medvedeva trebalo bi da prođe u znaku potpisivanja više sporazuma oko kojeg su se usaglasili učesnici peterburškog dijaloga.\nautor: E. Korel, Z. Dragićević\nTrajni link https://p.dw.com/p/IpT1


Dvanaest strana kalendara\nDvanaest najboljih radova učenika prvih i drugih razreda beogradskih osnovnih škola biće objavljeni na kalendaru JP „Gradsko stambeno“, a svi zainteresovani će moći da vide kompletnu izložbu crteža u naredna tri dana u Dečijem kulturnom centru. Autori tri prvoplasirana rada biće nagrađeni tromesečnom školom crtanja i kompletnim crtačkim priborom za pohađanje škole.\nZavršeno je glasanje za najbolje radove na ovogodišnjem likovnom konkursu JP „Gradsko stambeno“, namenjeno učenicima prvog i drugog razreda, „Moja zgrada“. Od stotinu radova, za koliko je moglo da se glasa na sajtu, dvanaest najboljih su:\nAndrea Bajić 20. oktobar II/3 1512\nAnđelina Janković Jelena Ćetković I/5 1024\nVuk David Stramput Francuska škola II 951\nKrishnaraj Veena Jelena Ćetković I/5 783\nAnđela Bubnjević Stevan Dukić II/2 765\nLazar Džambas Rade Končar II/3 608\nJovana Smiljanić Lazar Savatić I/3 607\nMina Trkulja Stevan Dukić II/2 595\nAna Vidaković Ujedinjene nacije I/7 491\nTamara Krstić Ujedinjene nacije I/2 466\nNataša Nikolić Jelena Ćetković II/4 425\nNikola Stegnjaić Vladeta Obradović Kameni I/2 418\nDvanaest najboljih crteža će se naći na zvaničnom kalendaru „Stambenog“ za narednu, 2011. godinu. Tri prvoplasirana mališana biće nagrađeni tromesečnom školom crtanja i kompletnim crtačkim priborom za pohađanje škole. Ostalih devet najbolje plasiranih biće nagrađeni crtačkim priborom: setom drvenih boja, setom tempera, setom vodenih boja i odgovarajućim papirom. Svih dvanaest prvoplasiranih dobiće i odgovarajuće nagradne plakete.\nOve godine je na početku konkursa stigao sličan broj radova kao i prošle godine, kada ih je bilo oko hiljadu, a sto najboljih dečijih radova, koje je izabrao stručni žiri, ušlo je u uži izbor za najlepši crtež na konkursu JP „Gradsko stambeno“. Svi zainteresovani mogli su da glasaju za svoje favorite na internet strani www.stambeno.com do 17. novembra. Proglašenje pobednika i dodela nagrada biće organizovani u okviru izložbe nagrađenih radova krajem 2010. godine.\nPropozicije - Dečji likovni konkurs 2010.\nSubota, 09. Oktobar 2010.\nJavno preduzeće „Gradsko stambeno“ drugu godinu za redom raspisuje nagradni likovni konkurs za učenike prvog i drugog razreda osnovnih škola na jednu od četiri teme – „Moja zgrada – u proleće“, „Moja zgrada – u leto“, „Moja zgrada – u jesen“, „Moja zgrada – u zimu“. Konkurs je otvoren od 8. oktobra do 5. novembra. Bira se dvanaest najboljih radova od kojih će JP „Gradsko stambeno“ napraviti zvaničan kalendar za 2011. godinu, a tri prvoplasirana kao nagradu dobijaju i školu crtanja.


Izvor: Capital.ba, 03.Jun.2020, 16:51\nBANJALUKA – Tokom 2019. godine donesena je samo jedna presuda za krivična djela korupcije u predmetima koje vodi Tužilaštvo Bosne i Hercegovine, a tuženi je oslobođen. Donesena je još jedna uslovna osuda koja nije pravosnažna i to su rezultati Tužilaštva Bosne i Hercegovine kada je u pitanju procesuiranje velikih slučajeva korupcije. Podaci koje je Transparency International u BiH (TI BIH) dobio od VSTS-a, a koji su objavljeni u Interaktivnoj mapi procesurianja korupcije, pokazuju da puno više uspjeha nije imalo ni Posebno odjeljenje za suzbijanje korupcije, organizovanog i najtežih oblika privrednog kriminala pri Republičkom javnom tužilaštvu Republike Srpske. Ono je za godinu dana zaprimilo 78 prijava, podiglo samo 4 optužnice...\nTokom 2019. godine donesena je samo jedna presuda za korupciju u predmetima koje vodi Tužilaštvo Bosne i Hercegovine (BiH), a tuženi je oslobođen. Donesena je još jedna uslovna osuda koja nije pravosnažna i to su rezultati Tužilaštva BiH kada je u pitanju procesuiranje velikih slučajeva korupcije,...


Heliant telemedicina: Zdravlje na daljinu | PC Press\nPlatforma kompanije Heliant za telemedicinski pregled omogućava da se konsultacije sa lekarom specijalistom, kad god on proceni da je to moguće, obavljaju onlajn, putem video poziva, bez obzira na to gde se geografski nalaze lekar i pacijent.\nPregled pacijenta kroz platformu Heliant Telemedicina odvija se u četiri koraka:\npopunjavanje stručnog upitnika o zdravstvenom stanju pre pregleda,\nvideo pregled i\ndobijanje Izveštaja lekara specijaliste.\nPročitajte i: Uspešno presađeno genetski modifikovano svinjsko srce\nDigitalna platforma dalje preuzima kreirani Izveštaj i obaveštava pacijenta elektronskim putem, na imejl adresu koju je naveo prilikom davanja saglasnosti za telemedicinski pregled, i/ili preko SMS‑a, kroz koje se šalje link za preuzimanje Izveštaja.\nHeliant: Izazovi telemedicine\nU izazovnom trenutku kada to postaje imperativ, kompanija Heliant se trudi da unapredi digitalni pristup medicini. Dr Nevena Veljković, menadžer za inovacije, odgovara nam na aktuelna pitanja.\nTelemedicina je poznata još od početka 20. veka. Šta se promenilo do danas i šta sve obuhvata moderna telemedicina?\nRazvoj različitih oblika lečenja na daljinu potekao je iz potrebe za pravovremenim pristupom stručnoj zdravstvenoj zaštiti. Svaki napredak u telekomunikacionim tehnologijama (od telegrafa, preko telefona, pa i televizije) čovečanstvo je koristilo da zdravstvenu zaštitu učini dostupnijom. Kao i u svim oblastima života, i u telemedicini ključni napredak je došao sa Internetom, koji je drastično ubrzao komunikaciju i otvorio nove kanale za njeno odvijanje. Telemedicina danas obuhvata savetovanje putem mejla i aplikacija, virtuelne preglede dokumentacije, održavanje konzilijuma i virtuelne preglede pacijenta.\nKoliko je napredak ICT‑ja uticao na ubrzan razvoj telemedicine i možemo li već da zamislimo robote‑hirurge ili ML i AI koji u velikoj meri sam dijagnostikuje, pa čak i predlaže terapiju „na daljinu“?\nUnapređenja koja poslednjih godina omogućavaju transfer i obradu velike količine podataka tek će dobiti svoju primenu u lečenju na daljinu. Već se intenzivno razvijaju softverska rešenja za ranu dijagnostiku bolesti na osnovu crta lica, robotska ruka koja će daljinski operisati pacijenta, kao i virtuelni psihijatrijski tretmani. Međutim, nove mogućnosti koje dobijamo zahvaljujući veštačkoj inteligenciji stavljaju nas pred nove izazove. Jedan od najvećih je kako da izgradimo poverenje i prihvatimo predloge za terapiju i dijagnozu, ako su oni potekli od mašine, a ne od iskusnih lekara u čiji sud i zaključivanje verujemo. Zbog toga danas moramo da razmišljamo kako da uključujemo principe etičkog dizajna u razvoj algoritama, što znači da oni moraju da budu nepristrasni, transparentni, a njihovi zaključci objašnjivi i razumljivi.\nPročitajte i: Tele-health aplikacije dominirale na Web Summit-u\nDa li su u toku i neki drugi projekti iz oblasti telemedicine i da li je COVID‑19 pospešio korišćenje virtuelnih pregleda kod nas?\nIako je upotreba telemedicine u Srbiji pre COVID‑19 bila minimalna, interesovanje se povećalo tokom krize, jer zdravstveni sistem traži načine da pruži negu pacijentima, a da pritom ograniči prenošenje novog koronavirusa. Poslednjih godinu dana, pored telemedicinskog pregleda pacijenata obolelih od inflamatornih bolesti creva, Heliant razvija digitalno rešenje za virtuelne konsultacije lekara i pregled dokumentacije pacijenata obolelih od dijabetesa. Projekat koji smo nazvali eDiabetes olakšava lečenje pacijentima koji, zahvaljujući ovom programu, ne moraju da odlaze na kontrolu u bolnicu ili kliničko‑bolnički centar, onda kada lekar iz doma zdravlja proceni da nije neophodno da pacijent bude lično prisutan.\nIako Telemedicina možda nije idealna za rešavanje svih zdravstvenih problema, svakako postoji mnogo primera gde će učiniti rad lekara bezbednijim i sačuvati njihovo zdravlje\nLekar iz primarne ustanove tada pošalje pacijentovu dokumentaciju putem Heliant platforme i istim putem dobije mišljenje i nalaz kolege o eventualnoj modifikaciji terapije. Kao i u slučaju telemedicinskog pregleda, lekari posao obavljaju na računarima na kojima svakodnevno rade i konsultacije u eDiabetes‑u ne menjaju ništa u njihovoj poslovnoj rutini. Preduslov za ovaj, kao i svaki drugi telemedicinski pregled, jeste saglasnost pacijenta za razmenu ličnih podataka, što smo mu omogućili da uradi u okviru aplikacije i time u potpunosti usaglasili poslovni proces s važećom regulativom.\nKoliko je rad u oblastima telemedicine izazovan i koliko se razlikuje od klasičnog pristupa i odnosa lekar‑pacijent koji nam je poznat već vekovima?\nSuština tehnološkog izazova za Heliant bila je da se lekar tokom telemedicinskog pregleda nalazi u svom uobičajenom poslovnom okruženju, odnosno u aplikaciji u kojoj radi u svojoj ordinaciji, a da pritom komunikacija s pacijentom bude prirodna i da kvalitet zdravstvene usluge ne zaostaje za onim koji se pruža uživo. Da smo u tome uspeli, govore utisci s prvih pregleda, koje možete pročitati na sajtu naše kompanije u intervjuu dr Markovića, gastroenterologa u Kliničko‑bolničkom centru Zvezdara.\nVeliki izazov bio je i razviti intuitivnu aplikaciju koju će uspešno koristiti pacijenti svih starosnih doba i različitih nivoa informatičke pismenosti. To nam je bilo posebno važno, jer smatramo da telemedicina nije privilegija, već da na nju svi imaju pravo. U razvoj smo uključili brojne korisnike i, kao i toliko puta do sada, potvrdili da su ljudi koji koriste naše aplikacije i unapređuju ih svojim sugestijama značajni partneri našim dizajnerima i inženjerima.\nUz poziv na pregled, pacijen će dobiti i link ka upitniku koji treba da popuni pre telekonferencijskog pregleda\nOvde treba naglasiti da su pored pacijenata i lekara Kliničko‑bolničkog centra Zvezdara, koji su odgovorno i odvažno prihvatili ovu inovaciju, za uspeh projekta zaslužni Ministarstvo zdravlja, Jedinica za implementaciju strateških projekata u kabinetu predsednice Vlade i Republički fond za zdravstveno osiguranje, koji su stvorili pravni okvir za primenu telemedicine. Japanska farmaceutska kompanija Takeda je logistički i finansijski podržala projekat. Ovakav javno‑privatni sinergizam je recept za uspeh u našoj kompleksnoj svakidašnjici. Prema istraživanjima koji je tim kompanije Takeda sproveo, danas u Evropi veoma mali broj zemalja pruža pacijentima mogućnost lečenja putem telemedicine u državnom sistemu. Mi smo veoma srećni što možemo da najavimo da se planira primena eKonsultacija i u drugim internističkim granama medicine i velika nam je čast što učestvujemo u ovim inovativnim projektima koji unapređuju brigu o zdravlju za sve naše građane.\nTagovi: heliant, telemedicina, zdravstvene usluge, zdravstvo\n← Twitch testira novu paid boost funkciju\nSynology RS1221+ – Kad 4K i 8K video-snimci dođu na naplatu →


Recenzija: AMORPHIS - "Queen of Time" (2018) | Hardwired Magazine\n„Queen of Time“\nNuclear Blast Records (2018)\n„Queen of Time“ je definitivno komercijalniji, pitkiji album koji kombinuje sve ono što je bendu Amorphis donelo ogroman uspeh sa elementima daleko popularnijih bendova što garantuje masu novih fanova.\nBilo je dana kada sam se svakom novom albumu benda Amorphis radovao kao prazniku. Bilo je dana kada sam nove albume poručivao od samog izlaska. Još od njihovog trijumfalnog povratka sa albumom „Eclipse“, Amorphis su utvrdili svoj status kultnog, kvalitetnog benda kome na sceni nema ravne.\nAmorphis je usavršio taj radio-friendy melodic death metal koji će se svideti i vašoj devojci, iako za nju Scorpions predstavljaju najtvrđi heavy metal. To je jedan od retkih bendova koje je teško uporediti sa drugima, bend koji je našao okvir koji se naizgled svima dopada i za koji je teško nalepiti bilo koju etiketu osim „Amorphis“. I nije ni čudno što ne žele da se toga odreknu i rizikuju previše. Tako je od albuma „Skyforger“ nadalje bend upao u svojevrsnu kreativnu zamku, pokušavajući da izraze sebe ali se ipak ne udalje previše od tog okvira.\nIako sam se svakom prethodnom albumu ovog benda unapred radovao kako mi se činilo da su napokon u tome uspeli, prvi singlovi sa novog albuma, „The Bee“ i „Wrong Direction“, nisu mi dali previše razloga za radost. Dok ova prva zvuči kao materijal koji je pretekao sa bilo kog prethodnog albuma ukrašen fensi orkestrima, druga zvuči kao da se bend previše trudi da zvuči bliže stilu devedestih, dok u osnovi sve ostaje isto.\nNisam neko ko zagovara promenu po svaku cenu ili priželjkuje da bend krene da eksperimentiše sa potpuno levim žanrom. Kao što smo već utvrdili, Amorphis je dovoljno raznolik i unikatan. Problem sa ovom jednolikošću materijala je to što se pesme sa svih albuma koje su u prethodnih desetak godina objavili ironično stapaju u jednu amorfnu masu, pa se tako nijedan album posle „Eclipse“ ili „Silent Waters“ ne ističe previše, već im se okrećete kada ste već dovoljno puta provrteli pomenuta dva.\nMislio sam da je „Beginning of Time“ uspeo da pobegne od te formule, ali sada sedam godina kasnije uviđam da nije. Isto sam mislio za „Circle“, i opet se pokazalo netačno. I dalje smatram da je „Under the Red Cloud“ označio novo poglavlje za bend, ali pitanje je da li ću isto misliti i za par godina kada se i pesme sa tog albuma asimiluju.\nŠto nas vraća na novi album „Queen of Time“. Da li je on uspeo da izbegne ovu jamu koju bend već deset godina sam sebi kopa? Nemam odgovor na to, i verovatno ga neću ni imati narednih par godina dok album dobro ne odleži. Ali ono što mogu reći je da sam uživao u njemu više nego što sam očekivao. Ono što sam prvo primetio je da album nije toliko melanholičan, koliko je poletan. Onako pravi prolećni album nabijen pozitivnom energijom. Vredi pomenuti da se na albumu čuje bas gitara koju ponovo u rukama drži Olli-Pekka Laine, koji je sa bendom poslednji put svirao na albumu „Tuonela“ davne 1999. godine. No ako se nadate povratku na stariji zvuk, nemojte previše žuriti kod kladioničara.\nBend se poigrao nekim novim elementima, pa tako na albumu možemo čuti uticaje folk metal sastava kao Ensiferum, kao i bombastične, simfonične deonice i aranžmane u duhu benda Nightwish. Oba sastava su zemljaci koji su oduvek otvoreno izjavljivali ljubav prema bendu Amorphis, pa stoga nije ni čudo što su veterani odlučili da pokupe poneki novi trik od omladine i time zatvore krug. Organskom folk zvuku koji bend neguje na ovom albumu doprineo je Chrigel Glanzmann (Eluveitie) koji je zadužen za duvačke instrumente. Interesantni su i orijentalni uticaji u pesmama kao „The Golden Elk“ i „Grain of Sand“, koji se savršeno uklapaju u njihov stil i za koje je bez sumnje odgovoran producent Jens Bogren, koji se sa sličnim elementima igrao i na novom albumu benda Sepultura.\n„Queen of Time“ je definitivno komercijalniji, pitkiji album koji kombinuje sve ono što je bendu Amorphis donelo ogroman uspeh sa elementima daleko popularnijih bendova što garantuje masu novih fanova. Poslušajte samo „The Golden Elk“, „We Accursed“ ili „Amongst Stars“ u kojoj gostuje čarobna Anneke van Giersbergen i probajte da odolite Amorphis groznici. Sa druge strane, na albumu ima i dovoljno pikantnih, kompleksnijih stvari kao „Heart of the Giant“ ili „Daughter of Hate“, sa zavodničkom solažom na saksofonu pravo iz porno filmova sa video kaseta za koju je zadužen Jørgen Munkeby (Shining). Opet, nijedan od pomenutih hitova se ne ističe kao što je to bio slučaj sa „House of Sleep“ ili „Silver Bride“, pa smatram da je odsustvo pravog Amorphis hita jedna od najvećih zamerki na albumu i nešto što će odvratiti mnoge od ponovnog slušanja.\nNajteži deo mi je ocenjivanje ovakvog albuma. Iako mi trenutno izuzetno prija, teško ga je uporediti sa legendarnim izdanjima kao „Tales from the Thousand Lakes“, „Elegy“ ili pomenutim „Eclipse“ i smestiti ga blizu broja 5 kome ovi albumi pripadaju. Stoga ću mu dati nešto slabiju ocenu sa prilikom za popravni za deset godina kada ću mu se sigurno vratiti u neverici da je već toliko vremena prošlo.\n„Queen of Time“ donosi nove, komercijalnije elemente u već poznati, provereni zvuk benda Amorphis. Ostaje da se vidi kako će proći na testu vremena.\n2018 Amorphis novi album Queen of Time recenzija\n29. 05. 2018. u 11:30 AM\n[…] iz 2010. godine, a za produkciju je zadužen Jens Bogren, koji je između ostalog producirao i novi album benda Amorphis koji je izašao 18. maja za istog […]\n31. 12. 2018. u 1:36 AM\n[…] Amorphis – „Queen of Time“ […]


Mektić za Betu: Laž je da je traženo da policija FBiH ode na granicu sa Srbijom - IndeksOnline.rs\nNaslovna PLANETA Mektić za Betu: Laž je da je traženo da policija FBiH ode...\nMektić za Betu: Laž je da je traženo da policija FBiH ode na granicu sa Srbijom\nBANJALUKA – Ministar bezbednosti Bosne i Hrcegovine (SDS) Dragan Mektić je demantovao da je vršio bilo kakakv pritisak i navodno ultimativno tražio od direktora Državne granične službe BiH (DGS) Zorana Galića da policija Federacije BiH, zajedno s Graničnom policijom BiH, na teritoriji RS kontroliše istočnu granicu BIH, sa Srbijom.\nMektić je kazao da je potpuno neistinita vest banjalučke Alternatvne televizije (ATV) da je on, zajedno s predsedavajućim Saveta ministara BiH Denisom Zvizdićem (SDA) i ministrom za spoljnu trgovinu i ekonomske odnose BiH (SDS) Mirkom Šarovićem, “ultimativno tražio” od direktora Galića da pripadnici Federalne policije budu na granici BiH sa Srbijom, na teritoriji RS.\n“Nikakvog sastanka o tome nije bilo juče u Sarajevu, kako je to objavila ATV. Ja juče uopšte nisam bio u Sarajevu”, kazao je Mektić za agenciju Beta.\nDodao je da je kontaktirao Šarovića koji mu je potvrdio da nikakvog sastanka o tome nije bilo, i da je pozvao direktora DGS-a Zorana Galića, da proveri informacije o tome.\n“Pozvao sam Galića koji je demantovao da je bio takav sastanak. Pitao sam ga da li je bilo ikakvih pritisaka, kako navodi ATV, i on mi je rekao da nikakvih pritisaka nije bilo”, istakao je Mektić.\nATV je danas objavila da je na sastanku na kojem su navodno bili predstavnici Agencija za sprovodjenje zakona na nivou BiH, kao i Zvizdić, Šarović i Mektić, “vršen žestok pritisak na Galića da počne primena Pravilnika koji je lično doneo Mektić, a koji predvidja upućivanje predstavnika drugih policijskih agencija u BiH u odbranu istočne granice BiH, kao ispomoć Graničnoj policiji BiH”.\nATV tvrdi da su na sastanku razgovarali i o prisustvu pripadnika Žandarmerije RS u zajedničkim patrolama sa DGS-om u kontroli granice sa Srbijom.\nNajavljujući tužbu protiv ATV za klevetu, Mektić je ocenio da se radi “o lažnoj vesti, konstruisanoj kako bi se diskreditovali on i Šarović i predstavili kao izdajnici RS”.\n“Cilj je da se Šarović i ja diskreditujemo, jer nisu uspeli da nas isteraju iz Saveta ministara BiH. Mi nemamo ništa protiv da SDA, SNSD i HDZ BiH formiraju novi Savet ministara, ali do tada mi ostajemo u toj instituciji”, istakao je Mektić.\nPo njegovim rečima, kada bi srpski ministri u aktuelnom Savetu ministara napustili te pozicije, njihove funkcije obavljali bi pomoćnici iz hrvatskog naroda.\nMektić je demantovao i tvrdnje ministra unutrašnjih poslova RS Dragana Lukača da postoji “pravilnik koji je doneo sam Mektić, da se policija Federacije BiH dovede na na granicu prema Srbiji”.\n“Lukač bi trebalo da zna da se takve stvari uredjuju sporazumom, a ne pravilnikom, jer je pravilnik normativni akt, a ne sporazumni dogovor”, kazao je Mektić.\nMinistar spoljne trgovine i ekonomskih odnosa BiH Mirko Šarović takodje je dematovao da je učestvovao na bilo kakvom sastanku o policiji i kontroli granice, kao i o stacioniranju Žandarmerije RS na granicu sa Srbijom.\nŠarović je pozvao da se zaustavi, kako je navedeno u saopštenju, “organizovano širenja lažnih vesti i političkih dezinformacija, koje obmanjuju javnost i koriste samo pojedincima, kao što je ta vest ATV-a”.\nDirektor DGS-a Zoran Galić nije se javio na pozive agencije Beta niti je odgovorio na upućena pitanja.


Početničke SEO greške - ima li Google miljenike?\nPočetničke SEO greške - ima li Google miljenike?\nNije tajna da je kvalitetan SEO (Search Engine Optimization) ključ uspešnog i profitabilnog onlajn nastupa. Međutim, nije više tajna ni da se algoritmi najpopularnijeg pretraživača uporno menjaju, te je teško ispratiti nove zahteve i zadatke koje pred nas stavlja Google. Prema dostupnim podacima, Google je 2010. izvršio čak 516 promena algoritma. Ipak, to je ništa u poređenju sa 1.653 izmene u 2016. i 3.234 u 2018. godini. Sa prosečno 9 promena u algoritmu dnevno, teško je ispratiti svaki potez ovog pretraživača i uvek dati adekvatan odgovor. Međutim, trud se isplati. U samo jednoj sekundi, izvrši se 76.289 Google pretraga. Najlakši način da potencijalni klijent organskom pretragom pronađe vaše poslovanje, je upravo preko pretraživača. Jasno je da je mudro uložiti vreme, trud i resurse u kvalitetnu optimizaciju, kako bi se što bolje pozicionirali prilikom pretrage. Zadatak nije nimalo lak, a početničke SEO greške nekada se potkradu čak i iskusnim marketarima!\nPrvu grešku je lako uočiti, a vrlo lako i ispraviti - tiče se upisivanja datuma u URL. Redovno plasiranje sadržaja je veoma važno, jer ćemo tako postati i ostati prepoznatljivi i aktuelni - osobine koje Google ceni. Ukoliko pišete blog, jednostavan način da organizujete blog postove jeste unošenjem datuma objave posta u URL. Samim pogledom na URL, dobijamo informaciju i o datumu objave. Međutim, čekirajući naznaku datuma, Google stiče utisak da je dati post aktuelan samo za određeni datum. Google je alergičan na lažne i “bajate” vesti, te vašu objavu neće smatrati relevantnom nakon isteka datuma naznačenog u URL-u. Većina industrija ne doživljava značajne promene u načinu poslovanja preko noći, pa će informacije koje ste naveli u vašem blog postu, verovatno biti vredne i validne i nekoliko meseci, pa i nekoliko godina nakon objave. Ipak, Google ne ulazi u detalje, pa naznačen datum koristi kao jednostavan kriterijum za eliminaciju “ustajalih” vesti. Odreagujte na vreme i jednostavno uklonite datum iz svojih URL-ova. Prema istraživanju, ako uklonite datume iz svojih URL-ova, sledi povećanje organskih poseta do čak 50%.\nSledeća greška se u određenoj meri nadovezuje na prethodnu. Važno je uložiti vreme u kreiranje adekvatnog sadržaja. Sadržaj bi trebalo da bude informativan, edukativan i zabavan. Nikad dovoljno postova koje odlikuju ovakve osobine! Međutim, ono što bi moglo da vas koči u ostvarivanju vaših SEO ciljeva, jeste činjenica da kreiran sadržaj kasnije ne prolazi reviziju i nije apdejtovan. Pre nego što nagomilate novi sadržaj, postarajte se da je onaj ranije kreiran i dalje relevantan. Nakon revizije i apdejta, Google će vaše starije postove prepoznati kao aktuelne, te će ih bolje kotirati. Ako je reč o blog postovima, nije potrebno pisati ceo tekst iz početka. Reviziju možemo započeti proverom tačnosti navedenih informacija, korekcijom ukoliko je neophodna, te unošenjem dodatnih pasusa, ako smo u međuvremenu saznali neke nove informacije. Ukoliko su upravo plasirane inovacije u industriji kojom se vaše poslovanje bavi, ranije objavljeni post možete dopuniti najnovijim vestima, pa tako sav sadržaj ostaje relevantan i Google ga kao takvog i prepoznaje.\nVažno je da svoj sajt doživljavamo kao celinu, a ne kao skup različitih kategorija. Složeniji web sajtovi se uglavnom sastoje iz više stranica, ali je svaka ta stranica deo jedne veće celine - vašeg domena. Kada kreirate novi sadržaj, slobodno se pozovite na ranije objavljen sadržaj, ako je tema relevantna i za vašu trenutnu objavu. Na ovaj način ćete sve sekcije svog sajta povezati u jednu dinamičnu celinu. Prilikom kreiranja novog sadržaja, možete ostaviti linkove ka sadržaju koji je nešto ranije objavljen, te ćete na ovaj način povezati ceo sajt i podići sopstveni rejting.\nNemojte se fokusirati isključivo na SEO strategiju, nego i na kreiranje brenda. Prepoznatljivi brendovi privlače ljude, jer postaju garancija vrednosti i kvaliteta. Već smo spomenuli da je Google, poput svih većih društvenih platformi kao što su Facebook, Twitter, Linkedin, alergičan na lažne vesti. Kreiranje stabilnog brenda koji korisnici cene, jedan je od načina da Google vaše poslovanje prepozna kao ozbiljno i inovativno, i visoko vas rangira prilikom pretrage važnih ključnih reči. Angažujte se oko prikupljanja e-mail adresa postojećih i potencijalnih klijenata, kako biste ih obavestili o svim novostima i promenama u vezi vašeg poslovanja i tako ih namamili da se redovno vraćaju na vaš sajt. Stvorite jak i prepoznatljiv brend, a posledice ćete uočiti kao uspon u rangiranju prilikom Google pretrage.\nKada se prvi put susretnu sa optimizacijom, mnogi zadovoljenje prohteva pretraživača stavljaju ispred zadovoljenja potreba potrošača i tu prave veliku grešku. Google rangira vaše poslovanje upravo na osnovu reakcija posetilaca sajta. Koristeći “user metrics”, Google prati ponašanje posetilaca sajta. Ako prilikom posete vašeg sajta, većina već nakon par sekundi napušta landing stranicu - Google prepoznaje da je reč o sajtu koji ne daje relevantne ili adekvatne informacije. Usmeravanjem svojih napora isključivo na optimizaciju i stalnim traganjem za načinom da udovoljimo algoritmima koji se neprestano menjaju, rizikujemo da se udaljimo od cilja svakog poslovanja - pružanje kvalitetnog proizvoda ili usluge, ostvarivanje konverzije i pridobijanje novog ili zadržavanje starog klijenta.\nOdgovor na pitanje da li Google ima miljenike, pomalo je kompleksan. Pretraživač sam po sebi zaista nema miljenike među poslovanjima - miljenike imaju potrošači, odnosno posetioci sajtova i korisnici proizvoda i usluga. Ako ste miljenik svojih mušterija i klijenata, oni će često pretraživati za vas važne ključne reči i posećivaće vaš sajt, što će Google automatski prepoznati kao signal da se radi o kvalitetnom brendu, koji bi trebalo preporučiti svima - kroz visoko rangiranje prilikom pretrage.\nMi takođe nemamo miljenike među klijentima i nastojimo da svima pružimo najbolje usluge iz oblasti digitalnog marketinga, uključujući tu i adekvatnu i sveobuhvatnu SEO strategiju - bez početničkih grešaka.


Investicije jedan od glavnih pokretača razvoja | MTELCG\nInvesticije jedan od glavnih pokretaca razvoja\nInvesticije jedan od glavnih pokretača razvoja 0 Podijeli Podijeli na facebook Podijeli na twitter Podijeli na viber Pošalji na mail\nPolitika 13.05.2019. / 21:07\nInvesticije jedan od glavnih pokretača razvoja\nIzvor MINA 13.05.2019. / 21:07\nU Crnoj Gori se konstantno stvaraju uslovi za razvoj i ulaganja, što rezultira rekordnim prihodima u turizmu, ulaganjem investitora iz preko 100 država i poslovanjem najprestižnijih svjetskih kompanija, saopštio je Pavle Radulović\nMinistar održivog razvoja i turizma, Pavle Radulović, je na otvaranju desetog Festivala nekretnina i investicija (FREI) u Budvi, predstavio najznačajnije projekte u Crnoj Gori i istakao da su investicije ključni razvojni resurs, turizam pokretačka snaga.\nRadulović je kazao i da u državama veličine Crne Gore resursi iziskuju krajnje brižljiv tretman, vješto planiranje i domaćinsko korišćenje uz odgovarajući zakonski okvir.\nOn je podsjetio da je Vlada usvojila nova zakonska rješenja koja olakšavaju procedure, poboljšavaju investicioni ambijent, dok su se dobre pretpostavke razvoja stvorile i donošenje novih planskih dokumenata i značajna ulaganja u infrastrukturu.\n“Ono što sigurno predstavlja rezultat na koji smo veoma ponosni je činjenica da je prošle godine Crna Gora prvi put u svojoj istoriji ostvarila direktan i indirektan prihod od turizma u iznosu od više od milijarde eura, našu zemlju je posjetilo 2,2 mililiona turista, gotovo 13 miliona noćenja, a sve smo više prisutniji na najznačajnijim emitivnim tržištima u Evropi”, rekao je Radulović.\nOn je kazao da je crnogorska ekonomija u prošloj godini zabilježila rast po stopi od pet odsto, a rezultati ostvareni u turizmu značajno su doprinijeli ovom rastu i stabilnom kreditnom rejtingu.\n“Uvođenjem ekonomskog državljanstva želimo da kupimo odličnost, a ne da “prodamo” pasoše. Ovaj projekat namijenjen je pojedincima i njihovim porodicama koji su novac stekli legalno, a njime želimo da uvezemo znanje i novac u Crnu Goru”, kazao je Radulović.\nOn je podsjetio da je vrijednost ugovorenih investicija na kapitalnim projektima procijenjena na oko tri milijarde eura.\nRadulović je istakao najveće projekte u Crnoj Gori, među kojima su Porto Montenegro u Tivtu, Aman Sveti Stefan, koji će nakon ulaganja u Hotel Maestral i Kraljičinu plažu u Miločeru, uskoro započeti i gradnju novog Hotela Durmitor, čija je vrijednost oko 20 miliona eura.\nOn je naveo i kompleks Luštica Bay, Portonovi, projekat katarske kompanije Qatari Diar na Plavim horizontima – Beyond Horizon, zakup kompleksa HTP „Ulcinjska rivijera“ sa Konzorcijumom ,,Karisma”.\nKada su u pitanju projekti na sjeveru, Radulović je istakao valorizaciju dijela već postojećih ski centara i izgradnju novih, gdje Vlada od 2015 – 2023. godine kroz Kapitalni budžet ulaže oko 100 miliona EUR.\nOn je ukazao na nikada bolju avio povezanost Crne Gore sa 95 redovnih i čarter avio linija prema 50 različitih destinacija, kao i na rekordne podsticajne mjere u prošloj godini koje su iznosile\n645 hiljada eura.\nMinistarka ekonomije Dragica Sekulić rekla je da uz strane investiture ne dolazi samo novac već i znanje što je primjetno u sferama građevine, turizma, energetskog sektora.\nOna je kazala da je Ministarstvo u stalnoj komunikaciji sa privrednicima, kojima pomaže da budu konkurentniji na domaćem i stranom tržištu, kao Iida povećaju proizvodni i izvozni kapacitet.\nSekulić je rekla da iz tog razloga propremljen Program za unapređenje konkurentnosti privrede koji će se realizovati u ovoj godini, a za koji je opredijeljeno 1,64 miliona eura koje će se dodjeljivati kao subvencije.\n“U cilju unapređenja privrede, promociju i upoznavanje privrednih subjekata sa benefitima koje mogu ostvariti kroz apliciranje u okviru ponuđenih programskih linija, želimo još više da se približimo privrednicima, da utrošimo cjelokupan iznos opredijeljenih sredstava, gdje ćemo kroz dugoročne efekte imati konkurentniju, inovativniju i izvozno orijentisanu privredu”, kazala je Sekulić.\nPrema njenim riječima, program bi trebalo da doprinese povećanju izvoznog potencijala, usvajanju međunarodnih standarda poslovanja, razvoju inovativnosti, kao i brojne benefite za otvaranje novih radnih mjesta, čime se doprinosi privrednom i regionalnom razvoju Crne Gore.\nPredstavanik Savjeta stranih investitora Ivan Radulović ocijenio je da se poslovni ambijent u Crnoj Gori kontinuirano unaprjeđuje, posebno imajući u vidu članstvo u Svjetskoj trgovinskoj organizaciji, proces evropskih integracija kao i članstvo u NATO-u.\n“Optimistični smo u vezi da daljim unaprjeđenjima poslovne klime u zemlji. Vjerujemo da će Crna Gora nastaviti da bude pouzdan partner, naklonjen stranim investitorima”, zaključio je Radulović.\nPavle Radulović Turizam Ministarstvo održivog razvoja i turizma


Brana Crnčević: Proba novog odela\nРубрика: Политика, Друштво Аутор: Срђан Марјановић 1.622 пута прочитано Датум: 3.02.2007 Одштампај\nBEOGRAD () – Kreator nezavisne mode za Kosovo gospodin Marti Ahtisari prikazao je juče u Beogradu model odela gospodina Globa za Kosovo i Metohiju. Glob je uznemiren što u Beogradu nema dovoljno\npolitičkih manekena za njegovu kreaciju. Premijer Koštunica odbio je da proba kratke pantalone skrojene Srbiji. Učinio je to uprkos istini da su šlic na pantalonama i dugmići na sakou skraćenih rukava pravljeni od materijala modne kuće “Glob i ortaci” što podrazumeva da gospodin Ahtisari zastupa model za Kosovo i Metohiju koji će biti odobren za prodaju u celom svetu.\nGospodin Ahtisari nigde ne kaže da je on lično jedini kreator modela za Kosovo koji nudi Beogradu i Prištini. On zastupa veliku modnu kuću gospodina Globa. Ni predsedniku Tadiću ne odgovara da bude maneken Martija Ahtisarija i proba na sebi odelo gospodina Globa šiveno specijalno za Srbiju. On kaže da neće potpisati prodaju tog odela u Srbiji.\nUz sve to, parlamentarni izbori u Srbiji koji bi morali dovesti do formiranja nove Skupštine i nove vlade Srbije, tehnički još traju. Evropa i svet koji zastupa gospodin Ahtisari očekuju da parlament skroji vladu koja će pristati da proba odelo gospodina Globa krojeno specijalno za Srbiju.\nKažu da bi to odelo Srbiji lepo stajalo – odelo je nešto kraće ali kroj je pristojan, a konac modela novog odela koji razdvaja Srbiju od Kosova i Metohije dovoljno je jak da odelo na pukne na šavovima. Srpski teoretičari globalističke mode u Srbiji potrošili su u parlamentu sve argumente da su upokojeni gospodin Milošević i kompanija doveli Srbiju do toga da, htela- ne htela, mora da proba model gospodina Globa, jer je sama kriva što je gospodin Marti – taj politički Versaći – prisiljen da predloži ovakav model.\nGospodin Ahtisari je negde izjavio (parafraziram!) da gresi srpskog naroda zahtevaju odelo koje im je skrojio. Odelo liči na robijaško, ali postoji nada da će Srbi, budu li okajali grehe, biti pušteni na uslovnu slobodu i da će se jednoga dana nositi po svome.\nČak i ako većina srpskog naroda bude u opoziciji, gospodin Glob se nada da će demokratska, i prirodno inteligentnija manjina, udruženim snagama koje bi joj u Parlamentu mogle obezbediti kakvu-takvu većinu izabrati vladu spremnu da proba Ahtisarijev model odela za Srbiju.\nRukavi sakoa su kratki, jedna nogavica pantalona kraća je od druge, ali to se neće primetiti ako Srbija bude mirovala u smanjenoj kući. Potrebno je strpljivo čekati da je Evropa pozove među ljude.\nPolitički analitičari imaju pune ruke posla i ja im, evo, koliko mogu, pomažem. SRS su treća stranka u Srbiji sa osamdeset i jednim poslanikom. Druga je, sticajem okolnosti, DS sa šezdeset i pet poslanika, a prva je DSS sa četrdeset i sedam poslanika. SRS ne može da formira vladu jer s njom niko neće. DS ne može da formira vladu ako se DSS, od koje sve zavisi, ne prikloni formiranju vlade sa DS i još jednim partnerom. Ako mandat zakomerno stigne do gospodina Koštunice, on i DS su u neprilikama. On ne bi voleo da proba odelo gospodina Ahtisarija jer unapred zna da mu to odelo ne stoji i ne priliči.\nSRS i SPS su jedini partneri koji bi odbili da probaju odelo gospodina Globa. Sad dolazi žvaka – nisu li SRS i SPS po optužbama demokratorskih partija krivci za kroj odela koji nudi gospodin Glob? Oni su toliko izgubili Kosovo i Metohiju da demokratorske snage ne mogu nigde da nađu izgubljeno.\nGospodin Koštunica, dakle, sa radikalima i socijalistima ne sme, bio bi to povratak na staro! Ako se prikloni ideji da uprkos tome što NAROD NAJBOLJE ZNA, s druge strane ŽIVOT NE MOŽE DA ČEKA, a sa treće se strane smeši STRUČNOST ISPRED POLITIKE, može mu se dogoditi da formira nestabilnu vladu. Šta ako neko od njegovih partnera pristane da bude maneken gospodina Globa?\nGospodin Koštunica sa DS i G 17 ne može, bio bi to povratak na novo! Šta da radimo sa idejom o koncentracionoj vladi? Tu bi bili svi zajedno i svako posebno. Svako bi se nosio po svome.\nVera u veto na nezavisnost Kosova uložena u Putinovu Rusiju i sve moćniju Kinu, uslovljena je. Ako se srpski političari dogovore da probaju odelo gospodina Globa i ako im se odelo koliko-toliko dopadne, šta mogu da urade Rusija i Kina?\nZašto bi stavljali veto? Zašto ne bi rekli, nosite se s kim hoćete i gde hoćete, mi vam ne možemo pomoći.\nTu se završava moja skromna pomoć srpskim političkim analitičarima. Nisam Černiševski da napišem “Šta da se radi”. Ja znam šta ne sme da se radi. Odlazak na probu odela gospodina Globa, sam po sebi, nije veliki greh. Ali, ako kupite to odelo nosite ga i nosite se\n« « Претходне вести: Gradjani: Bolje bilo kakva vlada, nego izbori\nНаредне вести: Predlog Ahtisarija: Versko i kulturno nasleđe » »\n4 коментара у вези “Brana Crnčević: Proba novog odela”\nValjevo, 3.02.2007, 11:35\nOvaj Brana Crncevic je jos jedan od onih Srba, sto zavaljeni u fotelje brane Srpske Interese. Tako je plakao i za Slodanom Milosevicem. Idi ti Crncevicu na Kosovo, zivi malo sa onim Srbima tamo, pa nam onda soli pamet. Naravno da je Kosovo sveto svakom Srbinu, i da ga nikada necemo priznati kao posebnu drzavu, ali sa svetom MORA da se prica i pregovara !!! tvoj Kostunica predlaze da prekinemo diplomatske odnose sa svakom zemljom koja prizna Kosovo. Mnogo pametno, jedini je problem ,sto mi nismo USA ,Nemacka, ili neka Arapska zemlja puna nafte. Pa cemo strashno onda da zabrinemo svet ako prekinemo diplomatske odnose sa svima. Bicemo kao Afganistan. Ziv ti nama bio ‘veliki Srbine’ Brano, samo sedi i piskaraj sta ti padne na pamet.\nSvetislav Kostic, 3.02.2007, 12:45\nSada je pravi trenutak da se jasno kaze, da je postavljanje prema Radikalima istovremeno i nepogresiv pokazatelj odnosa prema srpstvu uopste. Negiranje Radikalima legitimnog prava da ucestvuju u koalicionim kombinacijama, jeste arogantan cin prema najbrojnijoj narodnoj stanci. Ako Zapad ovu nacionalno opredeljenu stranku zbog vlastitih planova otcepljenja Kosova i Metohije od Srbije obiljezava „ultranacionalictickom“, onda su to direktive antinacionalno opredeljenim grupacijama pod firmom „demokrata“, kako treba da se prema Radikalima odnosi, jedinoj stranci koja bi na vlasti u Beogradu bila kadra da Zapadu pomrsi racune sa Kosovom i Metohijom, svetinjom svih cestitih Srpkinja i Srba. Danas, kada Zapad srpskim nacionalnim interesima priprema giljotinu da 15 procenata njenog drzavnog tjela odsjece, ignorisanje Radikala ravno je napadu na drzavne interese Srbije. Otvorene opomene Beogradu da se drzi takozvanog „demokratskog bloka“, sto po njihovim mjerilima ne vazi za Radikale, ali zato za jednu ekstremnu desnicarsku antinacionalnu grupu oko LDP koja bi radije danas nego sutra podarila Siptare Kosovom i Metohijom – stoji u direktnoj vezi sa pitanjem resavanja statusa srpske juzne pokrajine. Sa vladom u Beogradu u koaliciji sa Radikalima, Zapad bi shvatio da vise nikakvi pritisci i ucjene ne vode do njegovih ciljeva. Srbija je Zapadu potrebnija nego Zapad Srbiji. Srbija ima i drugih alternativa, ali Zapad bez Srbije u EU, ostaje na Balkanu paralizovan. Vec sama egzistencija Radikala uticala je na oprezniju predizbornu politiku Zapada prema Srbiji. Sada Vasington ocekuje da se u Beogradu obrazuje koalicija “demokrata” i presjece gordijski cvor u prilog jedne „nezavisne siptarske “Kosove“. Da samo jos nije tih Radikala koji ga uz asistenciju jedne takodje demokratske gradjansko narodne stranke, DSS, mogu i bez maca u ruci da razmrse.\nSvetislav Kostic, 3.02.2007, 16:35\nA ovome iz Valjeva sto ga konstantno izvaljeva, ne mora niko, kao Valjevcanin Crncevicu, porucivati da “pise sta hoce”. Valjevcanin to ionako cini. I dobro sto je tako. Inace bi bez takvih vjecnih i dezurnih kriticara svega sto je protiv padanja na kolenja pred mocnicima, bilo dosadno uvijek jedno te isto slusati odnosno citati. Medjutim, Valjvcanin nikako da “precizira”, da li on kada iz komentara u komentar vremensne srpske autore prosrpskih clanaka poziva i “na zbor trubi” da se i na Kosmetu na “djelu pokazu”, pri tome i dezertere na umu ima koji su potprasili pete kada je na Kosovu i Metohiji zagustilo? Ili Valjevcanin misli iskljucivo na one koje snaga izdala da pusku nos, ali ne i da pero u ruci drze kojim njega iz daleka ljute i protiv njegovih pomodarskih stavova mute. Svetislav Kostic, Hamburg\nPittsburgh, 4.02.2007, 16:14\nhahahah ” zapadu je Srbija potrebnija, nego Zapad Srbiji”. Dugo nisam cuo bolji fazon. Pa pogledajte gospodine Kostic, sta je bilo sa Kinom dok Zapad tamo nije dosao ?? najveci uspeh im je bio, da nema gladnih u zemlji.I to su sa ponosom objavljivali, da u toj zemlje se vise od gladi ne umire. I sta je bilo kad je dosao Zapad ?? Kina se pretvorila u ekonomsku supersilu. Eeee gospodine Kosticu, i vi zivite na Zapadu, i pisete ovako nesto ? Ne mogu da verujem :)


Dinar danas OBARA REKORD, evro NIKAD SLABIJI | Najnovije vesti - Srbija danas\n08.07.2019. • 09:05 Tanjug\nZvanični srednji kurs iznosiće 117,7683 dinara za evro.\nDinar će danas biti na novom rekordnom nivou prema evru u ovoj godini i zvanični srednji kurs iznosiće 117,7683 dinara za evro, što je neznatnu promena u odnosu na petak, objavila je Narodna banka Srbije.\nIndikativni kurs dinara prema dolaru je pao za 0,5 odsto na 104,9628 dinara za dolar. Dinar je prema dolaru slabiji za 0,3 odsto nego pre mesec dana, na godišnjem nivou slabiji za 3,8 posto, a od početka godine je u padu za 1,5 pocenata.\nTagovi: Dinar, evro, Rekord, jačanje


Radovi na rekonstrukciji Starog srednjoškolskog centra – Gradačački glas\nRadovi na rekonstrukciji Starog srednjoškolskog centra\n25/10/2018 Gradacacki Glas\t0 Comments\nU toku su radovi na rekonstrukciji prostora u Starom srednjoškolskom centru u MZ Vida 2. Ovi radovi se odvijaju u sklopu projekta „ Osnivanje Trening centra za stručno osposobljavanje u sjevernoj Bosni“ koji Općina Gradačac implementira zajedno sa UNDP-om, Turskom razvojnom agencijom ( TIKA ) i privrednicima iz Gradačca. Završetkom radova stvorit će se uslovi za upostavu Trening centra za stručno osposobljavanje. Vrijednost radova je 290.000 KM uz sufinansiranje Općine Gradačac sa 80.000 KM.\nU vrijeme kada veliki broj mladih napušta Bosnu i Hercegovinu općinska administracija u Gradačcu zajedno sa partnerima radi na zaustavljanju tog negativnog trenda osnivajući Centar koji će osposobiti mlade ljude za određene poslove, a koji su deficitarni na području općine Gradačac, ali i čitave regije Sjeverna Bosna.\nCilj projekta je rješavanje nedostatka kvalificirane radne snage u ključnim privrednim granama u sjevernoistočnoj Bosni, čime se rješava jedan od glavnih razloga visoke nezaposlenosti i niske produktivnosti. Uspostavom Centra za stručno osposobljavanje u Gradačcu rješit će se pitanje ponude adekvatne radne snage u tri proizvodne grane koje imaju visoki potencijal za rast, i to: proizvodnja metala i automobila; prerada drveta i proizvodnja tekstila.\n← LIGA PRVAKA Barcelona pobijedila Inter, PSG se provukao, debakl Crvene zvezde i Atletico Madrida\nODRŽAN OKRUGLI STO „KREIRAJMO BUDUĆNOST BEZ TUMORA DOJKE“ →\n24/05/2020 24/05/2020 Gradacacki Glas\t16\nKlanjana dženaza Ademu ef. Hadžiću, jednom od komandanata odbrane Gradačca\n02/09/2018 Gradacacki Glas\t0\n06/05/2019 Gradacacki Glas\t0


Svoje mišljenje i sud iznosio bez okolišanja - Nedelja - Dnevni list Danas\nPočetna » Nedelja » Svoje mišljenje i sud iznosio bez okolišanja\nKrajem 2019. Filmski centar Srbije započeo je kapitalni izdavački poduhvat – Projekat Branko Vučićević (1934-2016).\n0Piše: Đorđe Bajić 25. jula 2020. 06.48 Izmenjeno: 06.49\nU sedam tomova biće objavljena intelektualna ostavština našeg poznatog kritičara, teoretičara filma i scenariste, čoveka koji je bio duhovni i kreativni uzor mnogih generacija naših filmskih stvaralaca. Dosad su objavljene dve knjige ovog ambicioznog projekta.\nPrvi tom – To je najlepši film koji sam ikada gledao donosi Vučićevićeve tekstove o sedmoj umetnosti nastale u periodu od 1956. do 2013 (fokus na 1950-e i 1960-e), a naslov se odnosi na njegovo oduševljenje Godarovim filmom Do poslednjeg daha (sasvim prikladno, dizajner Borut Vild odlučio je da korice knjige krase Pol Belmondo i Džin Siberg).\nMiroljub Stojanović, urednik izdavačke delatnosti FCS i jedan od urednika ovog projekta, osvrće se u uvodniku na značaj istaknutog sineaste i autora, pripremajući čitaoca na ono što sledi.\nPrva knjiga je podeljena na nekoliko celina u kojima su hronološki raspoređeni Vučićevićevi tektovi o filmu (kritike, kraći eseji, opažanja, crtice…) koje je pisao za Književne novine (1956-1958), Film Culture (1959), Film danas (1958-1959), Danas (1961-1963) i Rok (1969), kao i pet poznijih tekstova nastalih u periodu od 1971. do 2013. godine.\nBranko Vučićević je u vreme nastanka prvih tekstova (reprintovanih u ovoj knjizi) imao svega 23 godine.\nMladost ga nije sprečila da o svetskom i domaćem filmu piše na jedan veoma promišljen i stilski izbrušen način, bilo da za temu ima sinemaskop ili Renoarov doprinos sedmoj umetnosti.\nVučićević je pre svega bio iskren i spreman da bez okolišanja iznese svoje mišljenje i sud, objašnjavajući sa punim uverenjem ono što mu se u pojedinim filmovima dopadalo ili nije.\nTekstovi se ređaju, a u njima i Vučićevićeva promišljanja o Kurosavi, Vajdi, K(j)ubriku, prvim filmovima snimljenim u Jugoslaviji nakon Drugog svetskog rata (Slavica, Priča o fabrici, Ne okreći se, sine!…), usponu kriminalističkog žanra (Hičkok, Lang, Oldrič…), te njegovi razgovori sa Rivetom, Trifoom i drugim značajnim filmskim stvaraocima tog vremena…\nMeđu tekstovima su i kritike u to vreme aktuelnih filmova (pa i nekih starijih), kao što su Frenč kankan (kritikuje Renoara), Elena i muškarci (hvali Renoara), Umetnici i modeli (opčinjenost Tešlinom), Karibijine noći (pohvala za Felinija), Potamneli anđeli (Sirk kao jedan od Vučićevićevih favorita)…\nImpresionistički, sa puno duha i znanja, Vučićević iznosi i obrazlaže svoj sud, neretko sav ustreptao od oduševljenosti i zadovoljstva (mada spreman i da uputi konstruktivnu grdnju onda kad proceni da je potrebno).\nOno što je iz današnje perskektive posebno zanimiljivo jeste da je Vučićević bio savremenik svih ovih velikana i da je pobrojane (i druge) filmove gledao i vrednovao u vreme njihovih premijernih prikazivanja.\nVažan deo knjige zauzimaju tekstovi o stvaralaštvu srpskih, hrvatskih i slovenačkih autora koji su u to vreme stvarali u okvirima jugoslovenske kinematografije.\nVučićević nije previše mario za Tanhoferov H-8…, ali ga je zato razgalila Buerova Prekobrojna (po njemu „najbolji jugoslovenski film“, mada prilikom njenog vrednovanja svestan da se još uvek ne možemo meriti sa velikim kinematografijama kao što su francuska ili italijanska).\nNije sve filmove Vučićević dočekivao sa oduševljenjem. Živanovićevu Čudnu devojku je, na primer, opisao rečima „kraj toliko njenih mana, smatram je korisnim filmom“, dok je Dr u režiji Soje Jovanović nazvao „muškim filmom“ koji je podružnica FEKS (Fabrike ekscentrične glume) i kome „anahronični seksipil lutke spavaljke Bebe Lončar dolazi kao poručen“.\nKritički se osvrnuo čak i na iz današnje perspektive nedodirljive Žilnikove Rane radove (na čijem nastanku je i sam radio), navodeći mesta za koja je smatrao da mogu da budu efektnija i zaokruženija.\nPored urođene pronicljivosti i stečenog znanja, Vučićević je povremeno umeo da u svojim tekstovima bude veoma duhovit.\nČak i onda kad niste saglasni sa njegovim vrednosnim sudom (u mom slučaju relativno često – naročito kad su u pitanju filmovi domaćih reditelja), ne možete a da ne cenite njegovu erudiciju i neupitnu ljubav koju je osećao prema filmu.\nVučićević je pomno pratio mladi film i uočavao kvalitete autora koji su tek zakoračili na scenu.\nU tom ključu treba obratiti pažnju na tekst s kraja 1950-ih koji je posvetio ranim filmovima Vojislava Kokana Rakonjca i Dušana Makavejeva, kratkim i ekperimentalnim.\nKasnije, osvrćući se na ponudu 10. Jugoslovenkog festivala dokumentarnog i kratkometražnog filma (1963), Vučićević je preporučio ostvarenja Parada Dušana Makavejeva, Mala kronika Vatrosalava Mimice i Zadušnice Dragoslav Lazića, u to vreme mladih autora na samom početku karijere.\nNjegovo zanimanje za mladi film ga nije ni kasnije napustilo: pred kraj života je javno pohvalio Klip Maje Miloš u drugom broju digitalnog časopisa Mediantrop (2013).\nDrugi tom Projekta Branko Vučićević pojavio se ove 2020.\nKnjiga naslovljena Ma sve su to samo komedije sa plakanjem (na koricama fotografija nastala na snimanju Splava Meduze) donosi filmske scenarije iz Vučićevićevog pera: Splav Meduze (1978), Šumanović (1982), Umetni raj (1986) i Benjamin u Moskvi (2015).\nPredgovor za ovaj tom sabranih dela napisao je Boris Miljković, jedan od reditelja TV filma Šumanović, komedija umetnika koji je 1987. nastao po Vučićevićevom tekstu.\nVeć pomenuti Splav Meduze snimljen je 1980. u režiji Karpa Aćimovića Godine, dok je isti reditelj, deceniju kasnije, režirao i Umetni raj.\nImajući navedeno u vidu, zanimljivo je uporediti Vučićevićeve scenarije i filmove koji su po njima nastali. Vučićevićev poslednji scenaristički rad, Benjamin u Moskvi, ostao je do ovog trenutka bez svoje filmske realizacije.\nU vreme Vučićevićeve smrti 2016. ovaj projekat se nalazio u fazi razvoja, a trebalo je da ga režira Karpo Godina.\nU završnici drugog toma Vučićevićevih sabranih dela nalazi se detaljna filmografija ovog autora (scenarista, koscenarista, pomoćnik reditelja, dokumentarni filmovi, prilozi za istoriju filma i politpornografiju, nerealizovani projekti), sve to ilustrovano brojnim fotografijama sa snimanja i iz privatne arhive.\nVučićević se družio i sarađivao sa nekim od najvažnijih i najprogresivnijh filmskih stvaralaca sa ovog dela zemaljske kugle: Dušanom Makavejevom, Želimirom Žilnikom, Karpom Godinom, Slobodanom Šijanom…\nKao koscenarita dao je svoj doprinos Žilnikovim Ranim radovima (1969), filmovima Uloga moje porodice u svetskoj revoluciji (1971) i Slike iz života udarnika (1972) Bate Čengića, kao i ostvarenju Montenegro (1981) Dušana Makavejeva, a bio je pomoćnik reditelja na nizu hvaljenih filmskih naslova, uključujući Ljubavni slučaj, ili tragedija službenice PTT (1967), Nevinost bez zašite (1968) i pomenute Rane radove.\nU drugom tomu nalaze se i osvrti na neke od nerealizovanih ili neprikazanih projekata na kojima je Vučićević radio, uključujući sad već gotovo mitsko ostvarenje Sloboda ili strip, na kome je sarađivao dobro uigran trio: Želimir Žilnik (scenario i režija), Branko Vučićević (scenario i pomoćnik reditelja) i Karpo Godina (kamera i montaža).\nOvaj film snimljen je u proleće 1971, a nakon velikog svetskog uspeha kontorverznih Ranih radova (Zlatni medved za najbolji film na Berlinskom festivalu 1969). Film je montiran i gruba vezija poslata je producentu Svetozaru Sveti Udovičkom.\nNažalost, zbog komplikacija nastalih nakon prikazivanja WR: Misterije organizma (1971) u Kanu, Udovički je, pod pretnjom krivičnog gonjenja, odstranjen sa mesta direktora Neoplante.\nNovo rukovodstvo zahtevalo je da pogleda radnu verziju filma Sloboda ili strip, nakon čega je usledila višenedeljna polemika.\nAutori nisu prihvatili izbacivanje pojednih scena i snimljenom materijalu se tada izgubio svaki trag.\nGlavne uloge u ovom filmu ostvarili su Alenka Zdešar, Dragana Đurić, Milja Vujanović i Čedomir Radović, a u monografiji se nalazi 13 fotografija sa snimanja, kao i citati iz transkripta rasprave Želimira Žilnika i Draška Ređepa, novopostavljenog direktora Neoplante.\nKnjige To je najlepši film koji sam ikada gledao i Ma sve su to samo komedije sa plakanjem dizajnirao je i prelomio Borut Vild, za superviziju tekstova bile su zadužene Gordana Vučićević i Marija Dragojlović, dok su recenzenti dr Jovan Čekić i Slobodan Šijan.\nOva izdanja FCS udruženim snagama uredili su Miroljub Stojanović, Jovan Čekić, Slobodan Šijan, Marija Dragojlović i Borut Vild. Preostalih pet tomova dela Branka Vučićevića trenutno su u pripremi, a za proleće 2021. najavljeni su treći i četvrti (radni naslovi Prepiske i Lepe umetnosti).


HRT: PGŽ: 91 novozaražena osoba, virus ušao u Dom za starije u Voloskom\n10:10 / 03.11.2020.\nPGŽ: 91 novozaražena osoba, virus ušao u Dom za starije u Voloskom\nU Primorsko goranskoj županiji danas je 91 novozaražena osoba, dok su 32 osobe ozdravile. Ukupno je u županiji 1171 aktivnih slučajeva koronavirusa, izvijestio je jutros županijski stožer civilne zaštite. Dodajmo da je jučer testirano 778 osoba.\nIako je epidemiološka situacija na području Grada Opatije dobra, doznajemo da je koronavirus ušao i u Dom za starije u Voloskom. Evo što je za program Radio Rijeke rekla dogradonačelnica Opatije i načelnica lokalnog stožera civilne zaštite, Vera Aničić.


Zanimljiva istorija: Portreti kralja Aleksandra | CityMagazine\nLičnost kralja Aleksandra I Karađorđevića, viteškog kralja Ujedinitelja, vladara s brojnim zaslugama u novijoj istoriji, osvetljava se s raznih strana u godini u kojoj se obeležava sto godina od formiranja prve zajedničke države južnih Slovena – Kraljevine Srba, Hrvata i Slovenaca. Zanimljiva su i podsećanja na mnoga umetnička dela koja predstavljaju kralja Aleksandra, i na sudbinu nekih od njih.\nJedna od vrednih i sačuvanih bisti Kralja Aleksandra I Karađorđevića vlasništvo je stare beogradske porodice tradicionalno naklonjene dinastiji Karađorđević. Domaćin porodice, inženjer magistar tehničkih nauka navodi da želi da ostane anoniman, i u razgovoru za City Magazine otkriva da je reč o autentičnoj bisti na kojoj je kralj Aleksandar veoma verno predstavljen. Ovo delo srpskog vajara Radete Stankovića nastalo je najverovatnije 1935. godine.\nBista je raritet, ističe njen vlasnik, jer su mnogi spomenici kralja Aleksandra uništeni tokom i nakon Drugog svetskog rata. Bista nije jedino Stankovićevo delo koje predstavlja kralja Aleksandra, a zanimljivo je da se za njeno postojanje ne zna. Posebnu vrednost bista ima i zbog svoje autentičnosti – Radeta Stanković je poznavao kralja Aleksandra, i uspeo je verno da dočara kraljevu fizionomiju i crte lica, karakter i senzibilitet. Njegov otac je, naime, bio Radenko Stanković – lični prijatelj kralja Aleksandra, inače lekar i jedan od osnivača beogradskog Medicinskog fakulteta, ministar prosvete za vreme Aleksandrove vladavine, kasnije i kraljevski namesnik maloletnog kralja Petra Prvog.\nBista Kralja Aleksandra I Karađorđevića\nRadeta Stanković se smatra jednim od najznačajnijih srpskih vajara XX veka. Diplomirao je na Kraljevskoj Akademiji za umetnost u Zagrebu 1933. godine, a profesor mu je bio čuveni vajar Ivan Meštrović. Dela koja je Stanković stvarao u predratnom periodu ostala su samo fragmentarno sačuvana. Nakon Drugog svetskog rata postao je istaknuti i veoma agažovani predstavnik generacije jugoslovenskih vajara koja je zastupala estetiku tradicionalnih plastičnih vrednosti izrađenih kroz realistične oblike. Ta estetika je odgovarala jasno ideološki određenim ciljevima javnih spomenika u vreme socijalističkog realizma. Stanković je tako potpisao mnoge radove s tematikom NOB, i spomenike posvećene revolucionarima iz tog perioda.\nPoznato i važno Stankovićevo delo iz perioda pre Drugog svetskog rata je veliki spomenik kralja Aleksandra Prvog Karađorđevića. Monumentalni spomenik koji predstavlja kralja na konju, u pokretu, u nezaustavljivoj misiji otkriven je u Nišu, na dan kraljevog rođendana 4. decembra 1939. godine. Posle rata, 1946. godine, spomenik je sklonjen i uništen. (Novi spomenik kralju Aleksandru I Karađorđeviću u Nišu postavljen je 2004. godine na trgu kralja Aleksandra Karađorđevića, i rad je beogradskog vajara Zorana Ivanovića)\nOve godine je povodom jubileja – 100 godina od formiranja Kraljevine SHS i 130 godina od rođenja Aleksandra I Karađorđevića – izdavačka kuća EvroBook objavila monografiju Aleksandar I – viteški kralj autora Dušana M. Bapca. Dvojezična publikacija predstavlja političko-istorijsku analizu okolnosti koje su pratile život i vladavinu jednog od najznačajnijih srpskih vladara XX veka.\nKralj Aleksandar je vladao novom državom, Kraljevinom Srba, Hrvata i Slovenaca od njenog formiranja 1918, do svoje tragične smrti 1934. godine – ubijen je u atentatu u Marseju. (Država je 1929. godine promenila ime postavši Kraljevina Jugoslavija)\nMonografija „Aleksandar I – viteški kralj“ autora Dušana M. Bapca\nUništena i sačuvana umetnička dela\nMonografija o kralju Aleksandru podseća i na brojne spomenike koji su mu posvećeni, i koji su bili podignuti nakon njegove pogibije na čitavoj teritoriji bivše Jugoslavije. Njihovi autori bili su najveći vajari međuratnog perioda, a većina tih spomenika je uništena za vreme Drugog svetskog rata ili neposredno nakon njega. U monografiji su predstavljene i fotografije brojnih kraljevih portreta koji se nalaze u raznim muzejima u Srbiji, i u muzejima na području nekadašnje Jugoslavije. Vredna umetnička dela nalaze se i u privatnim zbirkama. Neka od njih su poznata, a sigurno je da se za mnoge i ne zna – prekrivena su slojem patine i zaboravljena u turbulentnim istorijskim tokovima.\nPortreti kralja Aleksandra mogli su da se vide ove godine i na izložbi u Belom dvoru. Izložba Kralj Aleksandar u delima likovnih umetnika predstavila je više od dvadeset portreta Aleksandra Karađorđevića, od perioda Prvog svetskog rata do pred njegovu smrt 1934. Kralja su portretisali mnogi značajni umetnici XX veka, a na izložbi su predstavljena platna Paje Jovanovića, Uroša Predića, Vlaha Bukovca, Vase Eškićevića, Vladimira Becića, Stanislava Batovskog, Žorža Skota, Ivana Vavpotiča.\nBaba Vanga je predvidela ovo za sledeću godinu istorija · izlozbe · jugoslavija · karađorđevići · kralj Aleksandar · spomenici · vajarstvo


Glog se koristi kao dopunska terapija srčane insuficijencije, kod lakših oblika bradikardije, kod blage hipertenzije, tahikardije i angine pektoris. Zahvaljujući svom sastavu, ekstraktu cveta i lista gloga, biljnih kapi gloga doprinose normalnoj srčanoj funkciji, poboljšavaju prokrvljenost srčanog mišića.\nGinko kapi Kapi gloga\nTinkture Za zdravlje srca i krvnih sudova\nCvet i list gloga su kardiotonici, koronarni vazodilatatori i hipotenzivi. Glog se koristi kao dopunska terapija srčane insuficijencije, kod lakših oblika bradikardije, kod blage hipertenzije, tahikardije i angine pektoris. Zahvaljujući svom sastavu, ekstraktu cveta i lista gloga, biljnih kapi gloga doprinose normalnoj srčanoj funkciji, poboljšavaju prokrvljenost srčanog mišića. Povoljno deluju na smanjenje perifernog otpora u krvnim sudovima.


Proglašena vanredna odbrana od poplava na Tamišu - Društvo - Dnevni list Danas\nPočetna » Društvo » Proglašena vanredna odbrana od poplava na Tamišu\nNa reci Tamiš, na levom i desnom nasipu, od granice sa Rumunijom do Sečnja, proglašena je vanredna odbrana od poplava jer je vodostaj dostigao visinu od 542 centimetara, saopštilo je Javno vodoprivredno preduzeće „Vode Vojvodine“.\n0Piše: Beta 20. juna 2020. 12.38\nTamiš Foto: Vikipedija (Arhiva)\nodbrana od poplava, tamisBeograd


Poslovanje na Internetu - D E D A B O R\nHome Cu te linkujem... Izlog Poslovanje na Internetu\nVladimir Stankovic 07/05/2017 07/05/2017 Izlog\nRegistar nacionalnog internet domena uz podršku Opštine Bor i RTB Bor organizuje 19. maja u hotelu Jezero besplatan jednodnevni seminar za male privrednike\nNastup na društvenim mrežama – za šta se i kako koriste društvene mreže na ispravan način, o čemu voditi računa (privatnost i sl) itd. – predavač Miloje Sekulić, osnivač i vlasnik agencije Homepage\nSeminar počinje u 10h i traje do 13h.\nPrijavljivanje traje do 16. maja na telefon 063 401 941\nfotografije preuzete sa sajta Hotela Jezero\nShare the post "Poslovanje na Internetu"\nBorsko jezero, Hotel Jezero, Jelena Ožegović, Lazar Bošković, Miloje Sekulic, predavanje, Predrag Miličević, seminar. Bookmark.


Izvor: Vesti-online.com, 17.Maj.2019, 00:10\nSimonović, koji je optužen da je naručio paljenje kuće novinara portala Žig info Milana Jovanovića, na suđenju se nije pojavio, >> Pročitaj celu vest na sajtu Vesti-online.com << ali je presavio tabak i, kako je saopštilo Udruženje novinara Srbije, tužio tog novinara za nanošenje psihičkog bola, povredu ugleda i časti i uzrokovanje straha. Slučajno ili ne, tužba je, baš na Dan slobode medija, stigla na adresu izgorele Jovanovićeve kuće u Vrčinu.\nRadio 021: Simonović ponovo tužio "Žig info"\nBlic: NI MANJE ULICE, NI SPORNIJEG IMENA Ima tek nekoliko stotina metara i sedam kuća, a u njoj mahom žive SIMONOVIĆI